cyanic-selkie/wikianc huggingface dataset:
ಗೋವಿಂದಾ
ಆರಂಭಿಕ ಜೀವನ
ಗೋವಿಂದಾರ ತಂದೆ, ಅರುಣ್ ಕುಮಾರ್ ಅಹುಜಾ, ವಿಭಜನೆ ಪೂರ್ವದ ಪಂಜಾಬ್ ನ ಗುಜ್ರಾನ್ವಾಲ(ಈಗ ಇದು ಪಾಕಿಸ್ತಾನದಲ್ಲಿದೆ) ದಲ್ಲಿ ೧೯೧೭ ರ ಜನವರಿ ೨೬ ರಂದು ಜನಿಸಿದರು. ಇವರು ಲಾಹೋರ್ ನ ಇಂಜಿನಿಯರಿಂಗ್ ಕಾಲೇಜ್ ನಲ್ಲಿ ಅಧ್ಯಯನ ಮಾಡಿದರು. ಹೆಸರಾಂತ ನಿರ್ಮಾಪಕ ಮೆಹಬೂಬ್ ಖಾನ್ ಇವರನ್ನು ೧೯೩೭ ರಲ್ಲಿ ಮುಂಬಯಿಗೆ ಕರೆತಂದರು. ಅಲ್ಲದೇ ಏಕ್ ಹಿ ರಾಸ್ತಾ ಚಲನಚಿತ್ರದ ನಾಯಕರನ್ನಾಗಿಸಿದರು. ಅರುಣ್, ಮೆಹ್ಬೂಬ್ ಖಾನ್ ರ ಔರತ್  (೧೯೪೦) ನಲ್ಲಿ ಗಮನಾರ್ಹ ಅಭಿನಯ ನೀಡಿದರು. ಗೋವಿಂದಾರ ತಾಯಿ ನಜೀಮಾ, ಇವರು ಮುಸ್ಲೀಮರಾಗಿದ್ದು, ಹಿಂದೂ ಧರ್ಮಕ್ಕೆ ಮತಾಂತರಗೊಂಡು, ತಮ್ಮ ಹೆಸರನ್ನು ನಿರ್ಮಲಾ ದೇವಿಯೆಂದು ಬದಲಾಯಿಸಿಕೊಂಡರು. ಅರುಣ್ ಮತ್ತು ನಿರ್ಮಲಾ, ಸವೇರಾ ಚಿತ್ರದ ಚಿತ್ರೀಕರಣದ ಸಂದರ್ಭದಲ್ಲಿ ಮೊದಲ ಬಾರಿಗೆ ಭೇಟಿಯಾದರು. ಈ ಚಲನಚಿತ್ರದಲ್ಲಿ ಇಬ್ಬರೂ ನಾಯಕ-ನಾಯಕಿಯಾಗಿ ಅಭಿನಯಿಸಿದ್ದಾರೆ. ಅವರು ೧೯೪೧ ರಲ್ಲಿ ವಿವಾಹವಾದರು.
ಅಹುಜಾ ನಿರ್ಮಿಸಿದ ಕೇವಲ ಒಂದೇ ಒಂದು ಚಲನಚಿತ್ರ ನೆಲಕಚ್ಚಿತು. ಈ ನಷ್ಟವನ್ನು ಭರಿಸಲಾಗದೆ ಅವರ ಆರೋಗ್ಯ ಹದಗೆಟ್ಟಿತು. ಮುಂಬಯಿ ನ ಅಪ್ ಮಾರ್ಕೆಟ್ ಕಾರ್ಟರ್ ರಸ್ತೆಯ ಬಂಗಲೆಯಲ್ಲಿ ವಾಸವಾಗಿದ್ದ ಕುಟುಂಬ, ಈ ನಷ್ಟದಿಂದಾಗಿ ವಿರಾರ್ ಗೆ ತೆರಳಬೇಕಾಯಿತು- ಇದು ದೂರದ ಗುಡ್ಡಗಾಡಿನ ಅರೆ ಗ್ರಾಮೀಣ ಮುಂಬಯಿನ ಉಪನಗರವಾಗಿದ್ದು,ಇಲ್ಲಿ ಗೋವಿಂದಾ ಜನಿಸಿದರು. ಆರು ಜನರಲ್ಲಿ ಕಿರಿಯವರಾಗಿದ್ದ ಇವರನ್ನು ಮುದ್ದಿನಿಂದ ಚಿ ಚಿ  ಎಂಬ ಹೆಸರಿನಿಂದ ಕರೆಯುತ್ತಿದ್ದರು. ಪಂಜಾಬೀ, ಭಾಷೆಯಲ್ಲಿ ಇದರ ಅರ್ಥ ಕಿರು ಬೆರೆಳೆಂದು. ಅಲ್ಲದೇ ಈ ಭಾಷೆಯನ್ನು ಮನೆಯಲ್ಲಿ ಮಾತನಾಡುತ್ತಿದ್ದರು. ಇವರ ತಂದೆಗೆ ಕಾರ್ಯನಿರ್ವಹಿಸಲು ಸಾಧ್ಯವಿಲ್ಲದ ಕಾರಣ ಮುಂಬಯಿನ ಕಷ್ಟಕರ ಪರಿಸ್ಥಿತಿಯಲ್ಲಿ ನಿರ್ಮಲಾ ದೇವಿ ಮಕ್ಕಳನ್ನು ಬೆಳೆಸಿದರು.
ಆರಂಭಿಕ ವೃತ್ತಿಜೀವನ
ಇವರು ಮಹಾರಾಷ್ಟ್ರದ ವಾಸೈನಲ್ಲಿರುವ ಅಣ್ಣಾ ಸಾಬ್ ವರ್ತಕ್ ಕಾಲೇಜಿನಲ್ಲಿ ತಮ್ಮ ವಿದ್ಯಾಭ್ಯಾಸ ಮಾಡಿದರು. ಇವರು ವಾಣಿಜ್ಯದಲ್ಲಿ ಪದವಿ ಪಡೆದರೂ ಕೂಡ ಉದ್ಯೋಗ ಗಳಿಸುವಲ್ಲಿ ವಿಫಲರಾದರು. ಅವರಿಗೆ ಇಂಗ್ಲೀಷ್ ಅನ್ನು ಅಷ್ಟು ಚೆನ್ನಾಗಿ ಮಾತನಾಡಲು ಬರದಿದ್ದ ಕಾರಣ, ತಾಜ್ ಮಹಲ್ ಹೋಟೆಲ್ ನಲ್ಲಿ ಅವರಿಗೆ ವ್ಯವಸ್ಥಾಪಕನ ಕೆಲಸ ದೊರೆಯಲಿಲ್ಲ. ಗೋವಿಂದಾ ಅವರ ತಂದೆ ಚಲನಚಿತ್ರಗಳಲ್ಲಿ ಅವರ ಅದೃಷ್ಟ ಪರೀಕ್ಷಿಸುವಂತೆ ಸಲಹೆ ನೀಡಿದರು. ಈ ಸಮಯದಲ್ಲಿ, ಗೋವಿಂದಾ ಸಾಟರ್ಡೆ ನೈಟ್ ಫೀವರ್ ಎಂಬ ಸಿನಿಮಾ ನೋಡಿದರು. ಅಲ್ಲದೇ ನೃತ್ಯ ಅವರ ಗೀಳಾಯಿತು. ಅವರು ಗಂಟೆಗಟ್ಟಲೆ ನೃತ್ಯ ಅಭ್ಯಾಸ ಮಾಡಿದರು. ಅಲ್ಲದೇ VHS ಕ್ಯಾಸೆಟ್ ಗಳ ಮೇಲೆ ತಮ್ಮ ನೃತ್ಯದ ತುಣುಕನ್ನು ಪ್ರಚಾರ ಮಾಡಿದರು. ಶೀಘ್ರದಲ್ಲೆ ಇವರನ್ನು ಪ್ರೋತ್ಸಾಹಿಸುವವ ಅಲ್ವಿನ್ ಜಾಹಿರಾತಿನಲ್ಲಿ ಕಾಣಿಸಿದರು, ಅಂತಿಮವಾಗಿ ಇವರು ತನ್ ಬದನ್ ನಲ್ಲಿ ಮೊದಲ ಬಾರಿಗೆ ನಾಯಕನಾಗಿ ಅಭಿನಯಿಸಿದರು. ಈ ಚಿತ್ರವನ್ನು ಇವರ ಚಿಕ್ಕಪ್ಪ ಆನಂದ್ ನಿರ್ದೇಶಿಸಿದ್ದರು. ಅನಂತರ ೧೯೮೫ ರ ಜೂನ್ ನಲ್ಲಿ ಅವರ ಮುಂದಿನ ಚಿತ್ರ ಲವ್ ೮೬ ನಲ್ಲಿ ಅಭಿನಯಿಸಲು ಪ್ರಾರಂಭಿಸಿದರು. ಜುಲೈ ಮಧ್ಯಾವಧಿಗೆಲ್ಲಾ ಇವರು ಇತರ ೪೦ ಚಲನಚಿತ್ರಗಳಿಗೆ ಸಹಿಹಾಕಿದ್ದರು.
ಮೊದಲ ಬಾರಿಗೆ ತೆರೆಕಂಡ ಇವರ ಚಿತ್ರ ಇಲ್ಜಾಮ್ (೧೯೮೬), ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿ ಆಯಿತಲ್ಲದೇ, ೧೯೮೬ ರ ಐದನೇ ಅತ್ಯಂತ ಯಶಸ್ವಿ ಚಿತ್ರವಾಯಿತು. ಈ ಚಿತ್ರ ಇವರನ್ನು ನೃತ್ಯ ತಾರೆಯನ್ನಾಗಿಸಿತು. ಈ ಮಿಶ್ರ ಯಶಸ್ಸಿನೊಂದಿಗೆ ಅನಂತರ ಅವರು ಅನೇಕ ಚಲನಚಿತ್ರಗಳಲ್ಲಿ ಅಭಿನಯಿಸಿದರು. ಅವರು ೧೯೮೦ ರ ಸಮಯದಲ್ಲಿ ಅಭಿನಯಿಸಿದ ಬಹುಪಾಲು ಚಿತ್ರಗಳು ಸಾಹಸ, ಪ್ರೀತಿ ಅಥವಾ ಕೌಟುಂಬಿಕ ಕಥೆ ಯ ನಾಟಕ ಶೈಲಿಯಲ್ಲಿದ್ದವು. ಇವರು ನೀಲಂ ನ ಎದುರು ನಾಯಕನ ಪಾತ್ರದಲ್ಲಿ ಹೆಚ್ಚಾಗಿ ಅಭಿನಯಿಸಿದ್ದಾರೆ. ಅಲ್ಲದೇ ಇವರಿಬ್ಬರೂ ಲವ್ ೮೬  (೧೯೮೬), ಖುದ್ಗರ್ಜ್  (೧೯೮೭), ಮತ್ತು ಇವರ ತಮ್ಮ ಕೀರ್ತಿ ಕುಮಾರ್ ನಿರ್ದೇಶನದ  ಹತ್ಯಾ  (೧೯೮೮) ದಂತಹ ಅನೇಕ ಯಶಸ್ವಿ ಚಲನಚಿತ್ರಗಳಲ್ಲಿ ಒಟ್ಟಿಗೆ ಕಾಣಿಸಿಕೊಂಡಿದ್ದಾರೆ. ಕೌಟುಂಬಿಕ ಕಥೆಗೆ ಸಂಬಂಧಿಸಿದ ದರಿಯಾ ದಿಲ್ (೧೯೮೮), ಜೀತೆ ಹೈ ಶಾನ್ ಸೆ  (೧೯೮೮) ಮತ್ತು ಹಮ್  (೧೯೯೧) ನಂತಹ ಚಿತ್ರಗಳಲ್ಲಿ ಹಾಗು ಮರ್ತೆ ದಮ್ ತಕ್  (೧೯೮೭) ಮತ್ತು ಜಂಗ್ ಬಾಜ್  (೧೯೮೯) ನಂತಹ ಸಾಹಸಮಯ ಚಿತ್ರಗಳಲ್ಲಿ ಯಶಸ್ಸು ಕಂಡರು. ಇವರು ಸಾಹಸಮಯ ಚಲನಚಿತ್ರ ತಾಕತ್ವಾರ್ ನಲ್ಲಿ ಡೇವಿಡ್ ಧವನ್ ನೊಂದಿಗೆ ಮೊದಲ ಬಾರಿ ೧೯೮೯ ರಲ್ಲಿ ಕಾರ್ಯನಿರ್ವಹಿಸಿದರು. ಇವರು, ಆ ವರ್ಷದ ಯಶಸ್ವಿ ಚಿತ್ರ ಗೈರ್ ಖಾನೂನಿ ಯಲ್ಲಿ ರಜನಿ ಕಾಂತ್ ಮತ್ತು ಶ್ರೀದೇವಿ ಯೊಂದಿಗೂ ಕಾರ್ಯನಿರ್ವಹಿಸಿದರು.
೧೯೯೦ರ ದಶಕ
೧೯೯೦ ರ ಹೊತ್ತಿನಲ್ಲಿ ಗೋವಿಂದಾ ಅನೇಕ ಯಶಸ್ವಿ ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ಅವರು ೧೯೯೨ ರಲ್ಲಿ, ವಿಮರ್ಶಾತ್ಮಕವಾಗಿ ಅಪಾರ ಮೆಚ್ಚುಗೆ ಗಳಿಸಿದ ಜುಲ್ಮ್ ಕಿ ಹುಕುಮತ್ ಎಂಬ ಚಲನಚಿತ್ರದಲ್ಲಿ ಕಾಣಿಸಿಕೊಂಡರು. ಇದು ದಿ ಗಾಡ್ ಫಾದರ್ ಚಲನಚಿತ್ರದ ಭಾರತೀಯ ರೀಮೇಕ್ ಆಗಿದ್ದು, ಇದರಲ್ಲಿನ ಅಭಿನಯಕ್ಕಾಗಿ ಅವರನ್ನು ಪ್ರಶಂಸಿಸಲಾಯಿತು. ಅನಂತರ ಅವರು ಡೇವಿಡ್ ಧವನ್ ರವರ ಜೊತೆಗೂಡಿ ೧೭ ಚಲನಚಿತ್ರಗಳಲ್ಲಿ ಅಭಿನಯಿಸಲು ಮುಂದಾದರು. ಇವುಗಳನ್ನು ಡೇವಿಡ್ ರವರೇ ನಿರ್ದೇಶಿಸಿದ್ದರಲ್ಲದೇ, ಇವುಗಳಲ್ಲಿ ಬಹುಪಾಲು ಹಾಸ್ಯಪ್ರಧಾನ ಚಲನಚಿತ್ರಗಳಾಗಿವೆ. ಇವರು ಜತೆಗೂಡಿ ನಿರ್ಮಿಸಿದ ಚಿತ್ರಗಳಲ್ಲಿ ಯಶಸ್ವಿಯಾದವುಗಳು ಕೆಳಕಂಡಂತಿವೆ: ಷೋಲಾ ಔರ್ ಶಬ್ನಮ್ (೧೯೯೨), ಆಂಖೆ  (೧೯೯೩), ರಾಜಾ ಬಾಬು  (೧೯೯೪), ''ಕೂಲಿ ನಂ. ೧ (೧೯೯೫), ಸಾಜನ್ ಚಲೆ ಸಸುರಾಲ್  (೧೯೯೬), ಹೀರೋ ನಂ. ೧ (೧೯೯೭), ದೀವಾನ ಮಸ್ತಾನ  (೧೯೯೭), ಬಡೆ ಮಿಯಾ ಛೋಟೆ ಮಿಯಾ  (೧೯೯೮), ಹಸೀನಾ ಮಾನ್ ಜಾಯೇಗಿ  (೧೯೯೯), ಅನಾರಿ ನಂ.೧  (೧೯೯೯) ಮತ್ತು ಜೋಡಿ ನಂ. ೧'' (೨೦೦೧). ಧವನ್ ಮತ್ತು ಇತರ ನಿರ್ದೇಶಕರು ೧೯೯೦ ಹೊತ್ತಿನಲ್ಲಿ  ಸತತವಾಗಿ ಇವರನ್ನು ದಿವ್ಯಾ ಭಾರತಿ, ಕರಿಶ್ಮಾ ಕಪೂರ್, ಜೂಹಿ ಚಾವ್ಲಾ, ಮನಿಷಾ ಕೊಯಿರಾಲ, ಮತ್ತು ರವೀನಾ ಟಂಡನ್ ಎದುರು ನಾಯಕನ ಪಾತ್ರಕ್ಕೆ ಆಯ್ಕೆ ಮಾಡಿಕೊಳ್ಳುತ್ತಿದ್ದರು.
೨೦೦೦
ಆದರೆ ೨೦೦೦ ಇಸವಿಯ ಪೂರ್ವಾರ್ಧದಲ್ಲಿ ಇವರ ಚಲನಚಿತ್ರಗಳು ವಾಣಿಜ್ಯವಾಗಿ ವಿಫಲವಾಗುವುದರೊಂದಿಗೆ ಗಲ್ಲಾಪೆಟ್ಟಿಗೆಯಲ್ಲಿ ಸಾಧನೆ ಕಾಣಲಿಲ್ಲ. ಅವರ ವೃತ್ತಿಜೀವನದಲ್ಲಿ ಮೊದಲ ಬಾರಿಗೆ ಶಿಕಾರಿ (೨೦೦೦) ಎಂಬ ಚಿತ್ರದಲ್ಲಿ ಖಳನಾಯಕನಾಗಿ ಅಭಿನಯಿಸಿದರು. ಈ ಸಿನಿಮಾ ವಾಣಿಜ್ಯಕವಾಗಿ ಯಶಸ್ಸು ಗಳಿಸದಿದ್ದರೂ ಕೂಡ, ಗೋವಿಂದ ರವರ ಮನಮುಟ್ಟುವ ಅಸ್ವಸ್ಥ ಮನಸ್ಸಿನ, ಘಾತಕ ಮನೋಭಾವದ ಹಂತಕ ನ ಅಭಿನಯವನ್ನು ವಿಮರ್ಶಾತ್ಮಕವಾಗಿ ಮೆಚ್ಚಲಾಯಿತು. ಇವರು ತಾಲ್ Gadar: Ek Prem Katha  ಮತ್ತು ದೇವದಾಸ್  ಚಿತ್ರಗಳ ಅವಕಾಶಗಳನ್ನು ತಿರಸ್ಕರಿಸಿದರು, ಆದರೆ ಇವು ಯಶಸ್ವಿ ಚಲನಚಿತ್ರವಾದವು. ನಂತರ ೨೦೦೪ ರ ಸಂಸತ್ತಿನ ಚುನಾವಣೆಗಳಲ್ಲಿ ಮುಂಬಯಿ ಉತ್ತರದಿಂದ ಇವರು ಸ್ಪರ್ಧಿಸಿ, ಸಂಸತ್ ಸದಸ್ಯರಾದರು. ಈ ಸ್ಥಾನವನ್ನು ಗೆದ್ದುಕೊಂಡಾಗ ಇವರ ನಟನಾ ವೃತ್ತಿಜೀವನಕ್ಕೆ ತಡೆಯುಂಟಾಯಿತು. ೨೦೦೪ ಮತ್ತು ೨೦೦೫ ರಲ್ಲಿ ಇವರ ಯಾವ ಹೊಸ ಸಿನಿಮಾವೂ ತೆರೆಕಾಣಲಿಲ್ಲ. ಆದರು ಖುಲ್ಲಂ ಖುಲ್ಲಾ ಪ್ಯಾರ್ ಕರೇ (೨೦೦೫), ಮತ್ತು ಅವರದೇ ನಿರ್ಮಾಣದ ಸುಖ್ (೨೦೦೫) ನಂತಹ ಬಿಡುಗಡೆಗೆ ವಿಳಂಬವಾಗಿದ್ದ ಚಿತ್ರಗಳು ತೆರೆಕಂಡರೂ ಕೂಡ ಗಲ್ಲಾಪೆಟ್ಟಿಗೆಯಲ್ಲಿ ಸೋತವು.
ಗೋವಿಂದಾ, ೨೦೦೬ ರ ಉತ್ತರಾರ್ಧದಲ್ಲಿ ಹಾಸ್ಯ ಪ್ರಧಾನ ಚಲನಚಿತ್ರ ಭಾಗಮ್ ಭಾಗ್ ನಲ್ಲಿ ಅಕ್ಷಯ್ ಕುಮಾರ್ ರೊಂದಿಗೆ ಕಾಣಿಸಿಕೊಳ್ಳುವ ಮೂಲಕ ಮತ್ತೆ ಚಿತ್ರರಂಗಕ್ಕೆ ಮರಳಿದರಲ್ಲದೇ, ಈ ಚಿತ್ರ ಯಶಸ್ವಿಯೂ ಆಗಿ ವಿಕ್ರಮ ಸಾಧಿಸಿತು. ಆಗ ೨೦೦೭ ರಲ್ಲಿ ತೆರೆಕಂಡ ಇವರ ಮೊದಲ ಚಲನಚಿತ್ರ ಬಹು ತಾರೆಗಳನ್ನೊಳಗೊಂಡ Salaam-e-Ishq: A Tribute To Love ಚಿತ್ರವಾಗಿದೆ. ಈ ಚಿತ್ರ ಗಲ್ಲಾಪೆಟ್ಟಿಗೆಯಲ್ಲಿ ಸೋತರೂ ಕೂಡ, ಗೋವಿಂದಾ ಅವರನ್ನು ಅದರಲ್ಲಿನ ಅಭಿನಯಕ್ಕಾಗಿ ಪ್ರಶಂಸಿಸಲಾಯಿತು.
ಡೇವಿಡ್ ಧವನ್ ನಿರ್ದೇಶಿಸಿರುವ ಪಾರ್ಟನರ್ ಚಲನಚಿತ್ರ ೨೦೦೭ ರಲ್ಲಿ ತೆರೆಕಂಡ ಇವರ ಎರಡನೆಯ ಚಿತ್ರವಾಗಿದ್ದು, ಇದು ಸಲ್ಮಾನ್ ಖಾನ್ ರವರನ್ನು ಒಳಗೊಂಡಿದೆ. ಈ ಚಿತ್ರವು ತೆರೆಕಂಡ ಮೊದಲನೆಯ ವಾರದಲ್ಲೇ ಭಾರತದಲ್ಲಿ ೩೦೦ ಮಿಲಿಯನ್ ಅನ್ನು ಗಳಿಸಿತು. ಇದು ಅಲ್ಲಿಯ ವರೆಗೂ ತೆರೆಕಂಡ ಆರಂಭಿಕ ವಾರದಲ್ಲೇ ಅತ್ಯಧಿಕ ಹಣಗಳಿಸಿದ ಭಾರತದ ಸ್ಥಳೀಯ ಭಾಷೆಯ ಎರಡನೆಯ ಚಿತ್ರವಾಗಿದೆ. ೨೦೦೮ ರಲ್ಲಿ ಅವರು ಮನಿ ಹೈ ತೋ ಹನಿ ಹೈ  ಚಲನಚಿತ್ರದಲ್ಲಿ ಕಾಣಿಸಿಕೊಂಡರು. ಅದೇ ವರ್ಷ, ಸಲ್ಮಾನ್ ಖಾನ್ ಪಾರ್ಟನರ್ ಚಿತ್ರದ ಯಶಸ್ಸನ್ನು ಆಚರಿಸಲು ,ಡೇವಿಡ್ ಧವನ್ ಮತ್ತು ಗೋವಿಂದಾ ಅವರನ್ನು ಅವರ ದಸ್ ಕಾ ದಮ್  ಪ್ರದರ್ಶನಕ್ಕೆ  ಆಹ್ವಾನಿಸಿದರು. ೨೦೦೯ ರಲ್ಲಿ, ತೆರೆಕಂಡ ಅವರ ಲೈಫ್ ಪಾರ್ಟನರ್ ಚಲನಚಿತ್ರ ಯಶಸ್ವಿಯಾಯಿತು. ಗೋವಿಂದಾ, ಡೇವಿಡ್ ಧವನ್ ಮತ್ತು ವಷು ಭಾಗ್ನಾನಿ ಯವರ ಮೂರು ಯಶಸ್ವಿ ಚಿತ್ರಗಳ ನಂತರ, ಅಭಿನಯಿಸಿದ ಡು ನಾಟ್ ಡಿಸ್ಟರ್ಬ್ ಗಲ್ಲಾಪೆಟ್ಟಿಗೆಯಲ್ಲಿ ಸೋತಿತು.
೨೦೧೦ ರಲ್ಲಿ ಗೋವಿಂದಾ, ಮಣಿರತ್ನಂರ ದ್ವಿಭಾಷಾ ಚಲನಚಿತ್ರ, ರಾವಣ  ದಲ್ಲಿ ವಿಕ್ರಂ, ಅಭಿಷೇಕ್ ಬಚ್ಚನ್ ಮತ್ತು ಐಶ್ವರ್ಯ ರೈ ರೊಂದಿಗೆ ಕಾಣಿಸಿಕೊಂಡರು. ಈ ಚಲನಚಿತ್ರದಲ್ಲಿ ಗೋವಿಂದಾ, ಕಾಡಿನಲ್ಲಿ ಬೇಕಿದ್ದ ಅಪರಾಧಿಗಳ ಹುಡುಕಾಟದಲ್ಲಿರುವ ವಿಕ್ರಮ್ ಪಾತ್ರವನ್ನು ನಿರ್ವಹಿಸುವ ಅರಣ್ಯಾಧಿಕಾರಿಯಾಗಿದ್ದಾರೆ. ಮೊದಲು ಇವರ ಪಾತ್ರವನ್ನು ಹನುಮಾನ್ ನ ಸಮಕಾಲೀನ ಆವೃತ್ತಿ ಎಂದು ಊಹಿಸಲಾಗಿತ್ತು, ಆದರೆ ಗೋವಿಂದ ಇದನ್ನು ತಳ್ಳಿಹಾಕಿದರು. ಈ ಚಲನಚಿತ್ರದಲ್ಲಿ ಸಣ್ಣ ಪಾತ್ರದಲ್ಲಿ ಅಭಿನಯಿಸಿದ್ದರೂ ಕೂಡ ಇವರ ಈ ಪಾತ್ರದ ಸಾಧನೆಯನ್ನು ಪ್ರಶಂಸಿಸಲಾಯಿತು.
ರಾಜಕೀಯ ಜೀವನ
೨೦೦೪ರಲ್ಲಿ, ಗೋವಿಂದಾ, ಕಾಂಗ್ರೆಸ್ ಪಕ್ಷ ಸೇರಿಕೊಂಡರು. ಅಲ್ಲದೇ ಮುಂಬಯಿ ಉತ್ತರ ಚುನಾವಣಾ ಕ್ಷೇತ್ರದಿಂದ ಐದು ಬಾರಿ ಚುನಾಯಿತರಾಗಿದ್ದ MP ಯನ್ನು(ಸಂಸದರನ್ನು) ೫೦೦೦೦ ಮತಗಳಿಂದ ಸೋಲಿಸುವ ಮೂಲಕ ಸಂಸತ್ತಿನ ಕೆಳಮನೆ, ಲೋಕ ಸಭೆಗೆ ಆಯ್ಕೆಯಾದರು. ಗೋವಿಂದಾ, ಪ್ರವಾಸ (ಸಾರಿಗೆ ವ್ಯವಸ್ಥೆ), ಸ್ವಾಸ್ಥ್ಯ್  (ಆರೋಗ್ಯ) ಮತ್ತು ಜ್ಞಾನ್  (ಶಿಕ್ಷಣ) ಅವರ ಕಾರ್ಯಕ್ಷೇತ್ರಗಳಾಗಿವೆ ಎಂಬ ಘೋಷಣೆ ಮೂಲಕ ಚುನಾವಣೆ ವೇಳೆ ಇದನ್ನು ತಮ್ಮ ಚುನಾವಣಾ ಆಸ್ತ್ರವಾಗಿ ಪ್ರಕಟಿಸಿದರು.
ಸಂಸತ್ತಿನ ಸದಸ್ಯ (MP) ಯಾಗಿದ್ದ ಅವರ ಅಧಿಕಾರದ ಮೊದಲ ಹತ್ತು ತಿಂಗಳ ಅವಧಿಯಲ್ಲಿ, ಗೋವಿಂದಾ ಅವರ ೨೦ ಮಿಲಿಯನ್ MP ಸ್ಥಳಿಯ ಪ್ರದೇಶ ಅಭಿವೃದ್ಧಿ ನಿಧಿಯಿಂದ ಸಾರ್ವಜನಿಕರಿಗಾಗಿ ಯಾವುದೇ ನಿಧಿ ಬಳಸಲಿಲ್ಲ. ವೃತ್ತ ಪತ್ರಿಕೆಗಳ ವರದಿಗಳು ಈ ವಿಷಯವನ್ನು ಗಮನಕ್ಕೆ ತಂದ ಮೇಲೆ ಅವರು ಈ ನಿಧಿಯಿಂದ ಹಣವನ್ನು ಬಳಸಲು ಪ್ರಾರಂಭಿಸಿದರು. ಥಾಣೆ ಜಿಲ್ಲೆಯ ಜಿಲ್ಲಾಧಿಕಾರಿ ಕಚೇರಿಯ ಮೂಲಗಳ ಪ್ರಕಾರ, ಅಂಗನವಾಡಿ, ಸಮಾಜ ಮಂದಿರ ಗಳು ಹಾಗು ವಾಸೈ ಮತ್ತು ವಿರಾರ್ ನಿವಾಸಿಗಳ ಕುಡಿಯುವ ನೀರಿನ ಸಮಸ್ಯೆ ಬಗೆಹರಿಸಲು ಗೋವಿಂದಾ ಹಲವು ಕೆಲಸಗಳನ್ನು ಮಾಡಿದ್ದಾರೆ. ಅದೇನೇ ಆದರೂ, ಈ ಯೋಜನೆಗಳ ಮೇಲೆ ಕೆಲಸ ಇನ್ನೂ ಪ್ರಾರಂಭವಾಗಿಲ್ಲ(೨೦೦೫ ರ ಆಗಸ್ಟ್ ನಿಂದ), ಏಕೆಂದರೆ ಆಡಳಿತಾತ್ಮಕ ಒಪ್ಪಿಗೆಗಾಗಿ ನಿರೀಕ್ಷಿಸಲಾಗುತ್ತಿದೆ. ಗೋವಿಂದಾ, ಪಶ್ಚಿಮ ರೈಲ್ವೆ (ಭಾರತ) ಯ ಬೊರಿವ್ಲಿ-ವಿರಾರ್ ವಿಭಾಗವನ್ನು ೮೦ ಪ್ರತಿಶತದಷ್ಟು ಅಧಿಕಗೊಳಿಸಿದ ಪ್ರಶಂಸೆಗೂ ಪಾತ್ರರಾಗಿದ್ದಾರೆ.
ಟೀಕೆ
ಅವರು MP ಯಾಗಿದ್ದು, ಮುಂಬಯಿ ನಲ್ಲಿ ೪೫೦ ಜನರ ಸಾವಿಗೆ ಕಾರಣವಾದ ಭಯಾನಕ ಮಳೆಯ(೨೦೦೫ ರ ಜುಲೈ ೨೬ ರಂದು) ಸಂದರ್ಭದಲ್ಲಿ ಅವರ ಕ್ಷೇತ್ರದ ಜನರನ್ನು ಸಂಪರ್ಕಿಸಲಿಲ್ಲ ಎಂಬ ತೀವ್ರ ಟೀಕೆಗೆ ಅವರು ಗುರಿಯಾಗಿದ್ದಾರೆ. ಮಳೆಯ ನಂತರ TV ಚಾನಲ್ ನೊಂದಿಗೆ ಮಾತನಾಡುವಾಗ ಗೋವಿಂದಾ ಈ ಕುರಿತು, ಸೋನಿಯಾ ಗಾಂಧಿ ಯವರೊಂದಿಗೆ ಮಾತುಕತೆ ನಡೆಸಿದ ನಂತರ, ಅವರ ಪ್ರವಾಹ ಪೀಡಿತ ಕ್ಷೇತ್ರಕ್ಕಾಗಿ ೧೫೦ ಮಿಲಿಯನ್ ಹಣ ಮಂಜೂರಾಗಿದೆ ಎಂದು ತಿಳಿಸಿದ್ದರು. ಆದರೂ, ಅವರದೇ ಪಕ್ಷದ ಸಹಚರರು ಇದನ್ನು ವಿರೋಧಿಸಿದರು. ಪಲ್ ಗಢ್ ನ ಕಾಂಗ್ರೆಸ್ ಅಧ್ಯಕ್ಷ  ಮೋಹನ್ ಅಧಿಕಾರಿ, " ಒಂದು ಪೈಸೆ ಕೂಡ ದೊರಕಿಲ್ಲ"  ಎಂದು ನೇರವಾಗಿಯೇ ಹೇಳಿದ್ದರು.
MP ಯಾಗಿದ್ದ ಅಧಿಕಾರಾವಧಿಯಲ್ಲಿ ಗೋವಿಂದಾ ಅವರು, ನಟ ಶಕ್ತಿ ಕಪೂರ್ ಗೆ ಬಹಿರಂಗವಾಗಿ ಬೆಂಬಲ ನೀಡುವ ಮೂಲಕ ತಮ್ಮ ಪಕ್ಷವಾದ ಕಾಂಗ್ರೆಸ್ ಮುಜುಗರ ಗೊಳ್ಳುವಂತೆ ಮಾಡಿದ್ದರು. ಅಷ್ಟೇ ಅಲ್ಲದೇ ಇವರು ಬಾಲಿವುಡ್ ನ ಮಹಾತ್ವಕಾಂಕ್ಷಿಯಂತೆ ನಟಿಸಿ,ದೂರದರ್ಶನದ ವರದಿಗಾರರೊಬ್ಬರಿಂದ ಲೈಂಗಿಕ ನೆರವನ್ನು ಅಪೇಕ್ಷಿಸುವಾಗ ನಡೆಸಿದ ಸ್ಟಿಂಗ್ ಆಪರೇಷನ್ ನಲ್ಲಿ ಸಿಕ್ಕಿಬಿದ್ದಿದ್ದರು. ಇಷ್ಟೇ ಅಲ್ಲದೇ ಡ್ಯಾನ್ಸ್ ಬಾರ್ ಗಳ ಮೇಲಿನ ನಿಷೇಧದ ಪ್ರಸ್ತಾಪವನ್ನು ವಿರೋಧಿಸಿ ಕಾಂಗ್ರೆಸ್ ಮುಜುಗರ ಪಡುವಂತೆ ಮಾಡಿದ್ದರು-NCP ಯ ಡೆಮೊಕ್ರಟಿಕ್ ಫ್ರಂಟ್ ಗವರ್ನಮೆಂಟ್ (ಪ್ರಜಾಸತ್ಮಾತ್ಮಕ ಮೈತ್ರಿಕೂಟದ ಸರ್ಕಾರ) ಇದರ ನಿಷೇಧ ಮಾಡಲು ಉದ್ದೇಶಿಸಿತ್ತು.
ಸಂಸತ್ ಸದಸ್ಯರಾಗಿ ತಮ್ಮ ಅಧಿಕಾರಾವಧಿಯಲ್ಲಿ,ಯಾವುದೇ ಕ್ರಿಯಾತ್ಮಕ ಕಾರ್ಯ ಮಾಡಲಿಲ್ಲವೆಂದು ಇವರನ್ನು ಟೀಕಿಸಲಾಗಿದೆ. ಅಧಿವೇಶನ ನಡೆಯುವ ಸಂದರ್ಭದಲ್ಲಿ ಇವರು ಬಹುತೇಕ ಗೈರುಹಾಜರಾಗುತ್ತಿದ್ದರು. ಅಷ್ಟೇ ಅಲ್ಲದೇ ಅವರು ಸದನದ ಯಾವುದೇ ಚರ್ಚೆಯಲ್ಲಿ ಭಾಗವಹಿಸುತ್ತಿರಲಿಲ್ಲ ಅಥವಾ ಅವರ ಕ್ಷೇತ್ರಕ್ಕೆ ಸಂಬಂಧಿಸಿದಂತೆ ಯಾವ ಪ್ರಶ್ನೆಯನ್ನೂ ಕೇಳುತ್ತಿರಲಿಲ್ಲ.
ಬಾಲಿವುಡ್ ನಲ್ಲಿ ಅವರ ವೃತ್ತಿಜೀವನದ ಕಡೆಗೆ ಹೆಚ್ಚು ಗಮನ ಕೇಂದ್ರೀಕರಿಸಲು ೨೦೦೮ ರ ಜನವರಿ ೨೦ ರಂದು ರಾಜಕೀಯ ತೊರೆಯಲು ಅವರು ನಿರ್ಧರಿಸಿದರು.
ವೈಯಕ್ತಿಕ ಜೀವನ
ಗೋವಿಂದಾರ ತಂದೆ ಅರುಣ್ ಅಹುಜಾ ೧೯೪೦ರ ಅವಧಿಯಲ್ಲಿನ ನಟರಾಗಿದ್ದರು. ಅಲ್ಲದೇ ಇವರ ತಾಯಿ ನಿರ್ಮಲಾ ಅಹುಜಾ ಕೂಡ ನಟಿ ಮತ್ತು ಗಾಯಕಿಯಾಗಿದ್ದರು. ಇವರ ಸಹೋದರ ಕೀರ್ತಿ ಕುಮಾರ್ ನಟ, ನಿರ್ಮಾಪಕ ಮತ್ತು ನಿರ್ದೇಶಕರಾಗಿದ್ದಾರೆ. ಇವರ ಸಹೋದರಿ ಕಾಮಿನಿ ಖನ್ನಾ ಚಿತ್ರಕಥೆಗಾರ್ತಿ, ಸಂಗೀತ ನಿರ್ದೇಶಕಿ, ಗಾಯಕಿ, ನಿರೂಪಕಿ ಅಲ್ಲದೇ 'ಬ್ಯೂಟಿ ವಿತ್ ಆಸ್ಟ್ರೋಲಜಿ' ಯ ಸಂಸ್ಥಾಪಕಿಯಾಗಿದ್ದಾರೆ. ಗೋವಿಂದಾ ಮನರಂಜನೆಯ ಉದ್ಯಮದಲ್ಲಿ ಆರು ಜನ ಸೋದರಳಿಯರು ಮತ್ತು ಇಬ್ಬರು ಸೋದರ ಸೊಸೆಯರನ್ನು ಹೊಂದಿದ್ದಾರೆ: ನಟರಾದ ವಿಜಯ್ ಆನಂದ್, ಕೃಷ್ಣ ಅಭಿಷೇಕ್, ಆರ್ಯನ್, ಅರ್ಜುನ್ ಸಿಂಗ್, ರಾಗಿನಿ ಖನ್ನಾ, ಅಮಿತ್ ಖನ್ನಾ, ಆರತಿ ಸಿಂಗ್  ಮತ್ತು ನಿರ್ದೇಶಕ ಜನ್ಮೇಂದ್ರ ಕುಮಾರ್ ಅಹುಜಾ. ಗೋವಿಂದಾ ಅವರ ಭಾವಮೈದುನ ದೇವೆಂದ್ರ ಶರ್ಮಾ ಕೂಡ ಕೆಲವು ಹಿಂದಿ ಸಿನಿಮಾಗಳಲ್ಲಿ ನಟಿಸಿದ್ದಾರೆ.
ಗೋವಿಂದಾರ ಸೋದರ ಮಾವ ಆನಂದ್ ಸಿಂಗ್, ನಿರ್ದೇಶಕ ಹೃಷಿಕೇಶ್ ಮುಖರ್ಜಿಯವರ ಸಹಾಯಕರಾಗಿದ್ದರು. ಇವರು ಗೋವಿಂದಾ ಅವರನ್ನು ಅವರ ತನ್ ಬದನ್ ಚಿತ್ರದ ಮೂಲಕ ನಾಯಕರನ್ನಾಗಿಸಿದರು. ಆನಂದ ಸಿಂಗ್ ರ ಪತ್ನಿಯ ಕಿರಿಯ ಸೋದರಿ ಸುನಿತಾ, ತನ್ ಬದನ್ ಚಲನಚಿತ್ರದ 'ಮೂಹೂರ್ತ' ದ ಸಮಯದಲ್ಲಿ ಗೋವಿಂದಾರನ್ನು ಪ್ರೇಮಿಸಲು ಆರಂಭಿಸಿದರು. ಅವರು ೧೯೮೭ ರ ಮಾರ್ಚ್ ೧೧ ರಂದು ವಿವಾಹವಾದರು. ಇವರ ವಿವಾಹವನ್ನು ಆರಂಭದ ನಾಲ್ಕು ವರ್ಷಗಳ ವರೆಗೂ ಬಹಿರಂಗಪಡಿಸಿರಲಿಲ್ಲ.
ವಯಸ್ಸಿನ ವಿವಾದ
ಗೋವಿಂದಾ ಅವರು ೧೯೬೦ ಮತ್ತು ೧೯೬೩ ರಲ್ಲಿ ಹುಟ್ಟಿದರೆಂದು ಕೆಲವೆಡೆ ಉಲ್ಲೇಖಿಸಲಾಗಿದೆ. Loksabha.nic.in ನಲ್ಲಿರುವ ಗೋವಿಂದಾ ಅವರ ಸಂಸತ್ ಸದಸ್ಯರ ವ್ಯಕ್ತಿ ವಿವರದಲ್ಲಿ ಇವರ ಹುಟ್ಟಿದ ದಿನಾಂಕ ೧೯೬೩ ರ ಡಿಸೆಂಬರ್ ೨೧ ಎಂದು ದಾಖಲಾಗಿದೆ. ಇದು ಲೋಕ ಸಭೆಯ ಅಧಿಕೃತ ಸರ್ಕಾರಿ ವೈಬ್ ಸೈಟ್ ಆಗಿದೆ. ಈ ಖಾಸಗಿ ವಿವರವನ್ನು ಸರ್ಕಾರಿ ದಾಖಲೆಗಳಿಂದ ಸಂಗ್ರಹಿಸಲಾಗಿದೆ. ಸಂಸತ್ ಸದಸ್ಯರ ವೈಯಕ್ತಿಕ ಮಾಹಿತಿಗಳನ್ನು ಕಡ್ಡಾಯವಾಗಿ ಸೂಕ್ಷ್ಮವಾಗಿ ಪರಿಶೀಲಿಸಲಾಗುತ್ತದೆ. ಅಲ್ಲದೇ ಸದಸ್ಯತ್ವಕ್ಕಾಗಿ ನಾಮಪತ್ರ ಸಲ್ಲಿಸುವಾಗ ಇವುಗಳನ್ನು ದೃಢೀಕರಿಸಲಾಗುತ್ತದೆ.
ಆದರೆ ಅನೇಕ ವೆಬ್ ಪೋರ್ಟಲ್ ನಲ್ಲಿ ಇವರ ಹುಟ್ಟಿದ ದಿನಾಂಕ ೧೯೫೮ ಎಂದು ತಿಳಿಸಲಾಗಿದೆ. ಇದು ಬಹುಶಃ ಅವರ IMDb ಪೇಜ್ ನಲ್ಲಿರುವ ದೃಢಪಡಿಸದ ದಾಖಲೆಯಿಂದ ಹುಟ್ಟಿಕೊಂಡಿರಬಹುದು. IMDb ಪುಟದಲಿ ಉಲ್ಲೇಖಿತವಾದಂತೆ ಅದೇ ಅದರ ಸುದ್ದಿ ಮೂಲವೆಂದು ಹೇಳುವ Rediff ನಂತಹ ಅನೇಕ ವೆಬ್ ಪೋರ್ಟಲ್ ಗಳು, ಅವರ ೪೮ ನೇ ಹುಟು ಹಬ್ಬವನ್ನು ೨೦೦೬ ರ ಡಿಸೆಂಬರ್ ೨೧ ರಂದು, ಭಾಗಮ್ ಭಾಗ್ ನ ಬಿಡುಗಡೆಯ ಸಂದರ್ಭದಲ್ಲಿ ಆಚರಿಸಿಕೊಂಡರೆಂದು ಬರೆದಿವೆ.
ಫಿಲ್ಮ್‌ಫೇರ್ ಪ್ರಶಸ್ತಿಗಳು
ವಿಜೇತ
ನಾಮನಿರ್ದೇಶಿತ:
ಬಾಹ್ಯ ಕೊಂಡಿಗಳು
ವರ್ಗ:ಭಾರತೀಯ ನಟರು ವರ್ಗ:ಭಾರತೀಯ ಚಲನಚಿತ್ರ ನಟರು ವರ್ಗ:ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ನ ರಾಜಕಾರಣಿಗಳು ವರ್ಗ:14ನೇ ಲೋಕ ಸಭೆಯ ಸದಸ್ಯರು ವರ್ಗ:ಮಹಾರಾಷ್ಟ್ರದ ಚುನಾಯಿತ ಸಂಸತ್ ಸದಸ್ಯರು ವರ್ಗ:ಭಾರತೀಯ ಟಿವಿ ನಿರೂಪಕರು ವರ್ಗ:ಭಾರತೀಯ ಹಾಸ್ಯ ನಟರು ವರ್ಗ:ಹಿಂದಿ ಚಲನಚಿತ್ರ ನಟರು ವರ್ಗ:ಭಾರತೀಯ ನಟ-ರಾಜಕಾರಣಿಗಳು ವರ್ಗ:ಭಾರತೀಯ ಹಿಂದೂಗಳು ವರ್ಗ:ಪಂಜಾಬೀ ಜನರು ವರ್ಗ:ಮುಂಬಯಿಯ ಜನರು ವರ್ಗ:೧೯೬೩ ಜನನ ವರ್ಗ:ಬದುಕಿರುವ ಜನರು ವರ್ಗ:ಮಹಾರಾಷ್ಟ್ರದ ರಾಜಕಾರಣಿಗಳು ವರ್ಗ:ರಾಜಕಾರಣಿಗಳು
Govinda
ವಿಷ್ಣುಸೇನಾ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೦೫ ಕನ್ನಡಚಿತ್ರಗಳು
ದಿಲಿಪ್ ಜೋಶಿ
thumb|ದಿಲಿಪ್ ಜೋಶಿ (೨೬, ಮೇ, ೧೯೭೦-)
ಭಾರತದ ಚಲನಚಿತ್ರ ಮತ್ತು ಟೆಲಿವಿಶನ್ ಕಾರ್ಯಕ್ರಮಗಳಲ್ಲಿ ಹಾಸ್ಯಕಲಾಕಾರರಾಗಿ ಕೆಲಸಮಾಡುತ್ತಿದ್ದಾರೆ. ಅನೇಕ ಟೆಲೆವಿಶನ್ ಧಾರಾವಾಹಿಗಳಲ್ಲಿ ಸಮರ್ಥವಾಗಿ ಅಭಿನಯಿಸಿದ್ದಾರೆ,ಮತ್ತು ಚಲನ-ಚಿತ್ರಗಳಲ್ಲಿಯೂ ಹಾಸ್ಯಪ್ರಧಾನವಾದ ಪಾತ್ರಗಳನ್ನೇ ಮಾಡಿದ್ದಾರೆ. ’ತಾರಕ್ ಮೆಹ್ತ ಕ ಉಲ್ಟಾ ಚಶ್ಮ’ ಅವರ ಮತ್ತೊಂದು 'ಜನಪ್ರಿಯ ಧಾರಾವಾಹಿಗಳಲ್ಲೊಂದು'.
ಪ್ರಶಸ್ತಿಗಳು
ವರ್ಗ:ನಟಿಯರು ವರ್ಗ:ಹಿಂದಿ ಚಲನಚಿತ್ರ ನಟರು
ಸಹಾರಣ್ ಪುರ್
ಉತ್ತರ ಪ್ರದೇಶದ ಸಹಾರನ್‍ಪುರ್, ಒಂದು ಗೃಹೋದ್ಯೋಗಗಳ ಪುರ
ಗಂಗೆ ಮತ್ತು ಯಮುನಾ ನದಿಗಳ ಮಧ್ಯೆ ಇರುವ ಊರು ಸಹಾರನ್‍ಪುರ್ ವೇದಕಾಲದಿಂದಲೂ ಹೆಸರುವಾಸಿಯಾಗಿರುವ ಈ ಊರು, ಇದೀಗ ಅಪೂರ್ವ ಕೆತ್ತನೆಯ ಮರದ ಶಿಲ್ಪಗಳಿಗೆ, ಮತ್ತು ಪೀಠೋಪಕರಣಗಳಿಗೆ ವಿಶ್ವಪ್ರಸಿದ್ಧಿಯನ್ನು ಪಡೆದಿದೆ. ಸಾವಿರಾರು ವರ್ಷಗಳಿಂದಲೂ ಇಲ್ಲಿನ ಕಾರೀಗರ್ ಗಳು ಮರದ ಕೆತ್ತನೆ ಕೆಲಸಗಳಲ್ಲಿ ಕುಶಲರಾಗಿದ್ದಾರೆ. ಮರದ ಪೀಠೋಪಕರಣಗಳಿಗೆ ಇದು ಪ್ರಶಸ್ತ ಜಾಗ. ಇಂದಿನ ದಿನಗಳಲ್ಲಿ ಮುಘಲ್ ಹಾಗೂ ಭಾರತೀಯ ಶೈಲಿಗಳ ಅಪೂರ್ವ ಸಂಗಮವನ್ನು ನಾವು ಕಾಣಬಹುದು.
ವೈಶಿಷ್ಟ್ಯಪೂರ್ಣ ಕಲಾಕೃತಿಗಳ ಭಂಡಾರ
ಪುರಾತನ ಹವೇಲಿ ಅಥವಾ ಬಂಗಲೆಗಳ ಬಾಗಿಲುಗಳ ಚೌಕಟ್ಟುಗಳಲ್ಲಿ ಸಾಮಾನ್ಯವಾಗಿ ದೇವಿ-ದೇವತೆಗಳ ಚಿತ್ರಗಳನ್ನು ಬಿಡಿಸಲಾಗುತ್ತಿತ್ತು. ಆದರೆ ಮೂರ್ತಿಪೂಜೆಯನ್ನು ಒಪ್ಪದ ಮುಸಲ್ಮಾನ್ ಕಲಾಕಾರರು, ಹೂಹಣ್ಣುಗಳು, ಗಿಡ-ಬಳ್ಳಿಗಳು, ಅಂಗೂರಿ ಒಂದಕ್ಕೊಂದು ಬೆಸೆದುಕೊಂಡ ದ್ರಾಕ್ಷೀ ಬಳ್ಳಿಗಳ ವಿನ್ಯಾಸವುಳ್ಳ ಕಲಾಕೃತಿಗಳನ್ನು ನಿರ್ಮಿಸುವುದರಲ್ಲಿ ಆಸಕ್ತಿಯನ್ನು ತೋರಿಸುತ್ತಾರೆ. ಪರ್ಶಿಯಾದ ಪ್ರಭಾವದಿಂದ ಪಿಂಜರಾ ಜಾಲರಿ ಶೈಲಿಯ ಮರದ ಕಲಾಕೃತಿಗಳು ಬಳಕೆಗೆ ಬಂದವು. ಈ ಊರಿನಲ್ಲಿ ತಯಾರಾಗುವ ಎಲ್ಲಾ ವಿಧದ ಮೇಜು, ಸೋಫಾ, ಪರದೆ, ಪೀಠೋಪಕರಣಗಳು ಮುಂತಾದವುಗಳಲ್ಲಿ ಸುಂದರವಾದ ಕೆತ್ತನೆಯ ಕಾರೀಗರಿಯನ್ನು ಕಾಣಬಹುದು. ಸಹಾರನ್‍ಪುರ್ ದಲ್ಲಿ ತಯಾರಾಗುವ ಮರದ ಕಲಾಕೃತಿಗಳಿಗೆ ದೇಶ-ವಿದೇಶಗಳಲ್ಲಿ ಹೆಚ್ಚು ಬೇಡಿಕೆಯಿದೆ. ವರ್ಗ:ಉತ್ತರ ಪ್ರದೇಶ
ಜಾನ್ ಬರ್ಜರ್
ಬಾಹ್ಯ ಕೊಂಡಿಗಳು
ವರ್ಗ:ಚಿತ್ರಕಲೆ ವರ್ಗ:ವಿಮರ್ಶಕರು ವರ್ಗ:ಆಂಗ್ಲ ಭಾಷೆಯ ಲೇಖಕರು
ಸಿರಿವಂತ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೦೬ ಕನ್ನಡಚಿತ್ರಗಳು
ನೋಡುವ ಬಗೆ
ಜಾನ್_ಬರ್ಜರ್ನ ಮೂಲಪುಸ್ತಕ ವೇಸ್ ಆಫ್ ಸೀಯಿಂಗ್(Ways of Seeing)ನ ಕನ್ನಡ ಅನುವಾದ. ಅನುವಾದಿಸಿದವರು ಎಚ್.ಎ ಅನಿಲ್ ಕುಮಾರ್ ISBN 978-1-907219-61-0
ವರ್ಗ:ಪುಸ್ತಕಗಳು
ಭಾದೋಹಿ
ವಿಶ್ವ ವಿಖ್ಯಾತ 'ಕಾಶ್ಮೀರದ ರತ್ನ ಕಂಬಳಿಗಳು',  ಭಾರತದಲ್ಲೂ ಅಷ್ಟೇ ಜನಪ್ರಿಯ. ಆದರೆ ಉತ್ತರಪ್ರದೇಶದ ಭಾದೋಹಿ ಯಲ್ಲಿ ರತ್ನಕಂಬಳಿಗಳು ಅತ್ಯಂತ ಹೆಚ್ಚು ಪ್ರಮಾಣದಲ್ಲಿ ತಯಾರಾಗುತ್ತವೆ. ಅವೆಲ್ಲಾ ಒಟ್ಟಾರೆ 'ಕಾಶ್ಮೀರ್ ರತ್ನ ಕಂಬಳಿ'ಗಳೆಂದೇ ಬಝಾರ್ ನಲ್ಲಿ ಮಾರಲ್ಪಡುತ್ತವೆ. ಭಾರತದ ರತ್ನಕಂಬಳಿಗಳ ಸುಮಾರು ೯೦% ತಯಾರುಮಾಡುವುದು 'ಭಾದೋಹಿಯಲ್ಲೇ. ದೇಶದ ೮೦% ಪ್ರತಿಶತ ಕಾರೀಗರ್ ಗಳು ಇರುವುದು ಅಲ್ಲೇ. 'ಇರಾನ್' ದೇಶದಿಂದ ಕರೆಸಲ್ಪಟ್ಟ ನೇಕಾರರು, ಉದ್ದಿಮೆಯನ್ನು ಅರಂಭಿಸಿದ್ದಾರೆ. ಅವರೆಲ್ಲಾ 'ಮುಘಲ್ ನವಾಬ'ರ ಸಮಯದಲ್ಲಿ ಭಾರತಕ್ಕೆ ಬಂದವರು. ಮೊದಲು ಆಗ್ರಾದಲ್ಲಿ ನೆಲೆಸಿದ್ದ ಅವರು, ನಿಧಾನವಾಗಿ 'ವಾರಣಾಸಿ ನಗರ'ಕ್ಕೆ ಬಂದು ನೆಲೆಸಿದರು.೧೮ ನೆ ಶತಮಾನದಲ್ಲಿ ವಾರಣಾಸಿಯಿಂದ ೪೫ ಕಿ.ಮೀ ಉತ್ತರಕ್ಕೆ ಇರುವ 'ಭಾದೋಹಿ'ಯಲ್ಲಿ ಬಂದರು.(ಅಲಹಾಬಾದ್ ನಿಂದ ೮೦ ಕಿ. ಮೀ.ದೂರದಲ್ಲಿ) ರತ್ನಕಂಬಳಿಗಳ ತಯಾರಿಕೆಯ ಕಾರ್ಯ ಭಾದೋಹಿ ಹಾಗೂ ಅಕ್ಕಪಕ್ಕದ ಹಳ್ಳಿಗಳಲ್ಲೇ ತಯಾರುಗುತ್ತವೆ. ಪ್ರಾಚೀನಮಾದರಿಯಲ್ಲಿ ಬಣ್ಣ ಕರೆಯುವವ 'ವಿಶೇಷಪದ್ಧತಿಯ ನೇಯ್ಗೆ' ಇಂದಿಗೂ ಪ್ರಸಿದ್ಧಿಯಲ್ಲಿದೆ. ಈ ತರಹದ ಕೆಲಸದಲ್ಲಿ ಪರಿವಾರದ ಸದಸ್ಯರೆಲ್ಲಾ ಮನೆಯ ಹಿರಿಯರಿಗೆ ಸಹಾಯಮಾಡುತ್ತಾರೆ. ಮನೆಯ ಹಿರಿಯರು, ನೇಕಾರರೇ ಆಗಿರುವುದಲ್ಲದೆ 'ಕಂಬಳಿಗೆ ಯಾವ ಬಣ್ಣದ ಗಂಟು' ಹಾಕಬೇಕೆಂಬುದನ್ನು ಅವರೇ ನಿರ್ಧರಿಸುತ್ತಾರೆ. ಮುಂದೆ ಮನೆಯ ಸದಸ್ಯರೆಲ್ಲಾ ಆಯಾ ಬಣ್ಣದ ಉಣ್ಣೆನೂಲನ್ನು ಹೊಂದಿಸಿಕೊಡುತ್ತಾರೆ. ಉತ್ತರ ಪ್ರದೇಶದಲ್ಲಿ ನೂಲಲ್ಪಟ್ಟ ರತ್ನಕಂಬಳಿಗಳು ವಿಶಿಷ್ಟ ವಿನ್ಯಾಸಗಳಿಗೆ ಸುಪ್ರಸಿದ್ಧವಾಗಿವೆ. 'ಹತ್ತಿಯ ಧುರ್ರಿ', 'ಛಪರಾ ಮೀರ್', 'ರೋರಿ ಬಾಫ್ತ್', 'ಇಂಡೋ ಗಬ್ಬೆಹ್ 'ಮುಂತಾದ ಹಲವು ಬಗೆಯ ಕಂಬಳಿಗಳನ್ನು ಇಲ್ಲಿ ನೇಯುತ್ತಾರೆ. ಈ ಪ್ರದೇಶದಿಂದಲೇ ವಿದೇಶಗಳಿಗೆ ರಫ್ತಾಗುವ ರತ್ನಕಂಬಳಿಗಳ ಸುಮಾರು ೩,೦೦೦ ಕೋಟಿ ರೂಪಾಯಿಗಳಿಗೂ ಹೆಚ್ಚೆಂದು ಅಂದಾಜುಮಾಡಲಾಗಿದೆ. ಭಾರತದ ಒಟ್ಟು ರತ್ನಕಂಬಳಿಗಳ ೬೫% ಪ್ರತಿಶತ್ತು ಈ ಪ್ರದೇಶದಿಂದಲೇ ಎನ್ನಬಹುದು. 'ಮಿರ್ಜಾಪುರ' ಎಂಬ ಚಿಕ್ಕ ಪಟ್ಟಣದಲ್ಲೂ ಗಮನಾರ್ಹ ಪ್ರಮಾಣದಲ್ಲಿ ರತ್ನಕಂಬಳಿಗಳನ್ನು ನೇಯುವ ಉದ್ಯೋಗ ಪ್ರಚಾರದಲ್ಲಿದೆ. 'ಆಗ್ರನಗರ'ದಲ್ಲಿ ಮಾಡುವ ಕಂಬಳಿಗಳು ಹೆಚ್ಚಾಗಿ ಸ್ಥಾನೀಯ ಅಂದರೆ, 'ತಾಜ್ ಮಹಲ್' ನ ವಿನ್ಯಾಸಗಳೇ ಹೆಚ್ಚಾಗಿ ಕಾಣಬರುತ್ತವೆ.
ವರ್ಗ:ಉತ್ತರಪ್ರದೇಶದ ನಗರಗಳು
ದ್ಯಾವನುರು
ದ್ಯಾವನುರು ಗ್ರಾಮ ಸುಮಾರು ೬೦೦ ವರ್ಷಗಳ ಹಿಂದೆ ಇಲ್ಲಿಗೆ ಬಂದ ಅವರು, ಬೆಟ್ಟದಲ್ಲಿ ನೆಲೆಸಿ ದೀರ್ಘಕಾಲ ತಪವನ್ನಾಚರಿಸಿದರೆಂದೂ, ತಮ್ಮ ದಿವ್ಯ ಹಾಗೂ ತಪಃಶಕ್ತಿಯಿಂದ ಜನರ ಕಷ್ಟವನ್ನು ನಿವಾರಿಸುತ್ತಿದ್ದರೆಂದೂ ಹೇಳಲಾಗುತ್ತದೆ. ಇಂದಿಗೂ ಇಲ್ಲಿ ಮಹದೇಶ್ವರರು ಲಿಂಗರೂಪದಲ್ಲಿ ನೆಲೆಸಿದ್ದಾರೆಂಬುದು ಜನರ ನಂಬಿಕೆ. ಬೆಟ್ಟಗಳಿಂದಲೇ ಸುತ್ತುವರಿದ ವಿಶಾಲ ಪ್ರದೇಶದಲ್ಲಿರುವ ದೇವಾಲಯ ೧೫೦ ಎಕರೆಗೂ ಹೆಚ್ಚು ಪ್ರದೇಶದಲ್ಲಿ ಹಬ್ಬಿದೆ. ಮಹದೇಶ್ವರರ ಬಗ್ಗೆ ನೂರಾರು ಜಾನಪದ ಪ್ರಸಂಗಗಳಿವೆ. ಹುಲಿಯ ಬೆನ್ನೇರಿ ಸವಾರಿ ಮಾಡುತ್ತಿದ್ದ ಮಹದೇಶ್ವರರು ಒಬ್ಬ ಮಹಿಮಾ ಪುರುಷ, ಪವಾಡ ಪುರುಷ ಎಂಬುದು ಕಾವ್ಯಗಳಲ್ಲಿ ವೇದ್ಯವಾಗಿದೆ. ದಕ್ಷಿಣ ಕರ್ನಾಟಕದ ಬೇವಿನ ಕೊಲ್ಲಿಯಲ್ಲಿ ಮಹದೇಶ್ವರರ ಜನ್ಮ ತಳೆದರೆಂಬ ಪ್ರತೀತಿ ಇದೆ. ಇವರಲ್ಲಿ ಅಸಾಮಾನ್ಯವಾದ ಅಲೌಕಿಕ ಶಕ್ತಿಯಿತ್ತು. ತಮ್ಮ ಶಕ್ತಿಯಿಂದ ಅವರು ಸಮಾಜದ ಉದ್ಧಾರಕ್ಕೆ ಶ್ರಮಿಸಿದರು. ಈಗಲೂ ತಮ್ಮ ಶಕ್ತಿಯಿಂದ ಭಕ್ತರನ್ನು ಹರಸುತ್ತಿದ್ದಾರೆ ಎಂಬುದು ನಂಬಿಕೆ. ಹೈದರಾಲಿಯ ಕಾಲದ 1761ರ ಒಂದು ಶಾಸನದಲ್ಲಿ ಮಹದೇಶ್ವರರ ಬಗ್ಗೆ ವಿವರಗಳು ತಿಳಿದುಬರುತ್ತವೆ. http://upload.wikimedia.org/wikipedia/commons/thumb/7/7a/M_M_Hills.JPG/800px-M_M_Hills.JPG
ವರ್ಗ:ಜಾನಪದ
ಸುರೇಖಾ ಸಿಕ್ರಿ
'ಸುರೇಖಾ ಸಿಕ್ರಿ(೧೯ ಏಪ್ರಿಲ್,೧೯೪೫-೧೬ ಜುಲೈ ೨೦೨೧) ಅಥವಾ 'ಸುರೇಖ ಸಿಕ್ರಿರೆಗೆ' ಒಬ್ಬ ಭಾರತೀಯ 'ಚಲನ-ಚಿತ್ರರಂಗ'ದ ಹಾಗೂ 'ಟೆಲಿವಿಶನ್' ನ ಯಶಸ್ವಿ ಅಭಿನೇತ್ರಿಯಾಗಿ ಕೆಲಸಮಾಡುತ್ತಿದ್ದಾರೆ. 'ಸುರೇಖಾ ಸಿಕ್ರಿ' ರವರು, ಬೊಂಬಾಯಿಗೆ ಬರುವ ಮುನ್ನ, 'ದೆಹಲಿಯ ನ್ಯಾಷನಲ್ ಸ್ಕೂಲ್ ಆಫ್ ಡ್ರಾಮ' ನಲ್ಲಿ ಪದವಿ ಪಡೆದರು. 'NSD' in ೧೯೬೮ ಮತ್ತು 'NSD Repertory Company',ಯಲ್ಲಿ ಸುಮಾರು ೧೦ ವರ್ಷ ದುಡಿದಿದ್ದಾರೆ. ಇತ್ತೀಚೆಗೆ ಅವರ ಪತಿ, 'ಶ್ರೀ ಹೇಮಂತ್ ರಿಗೆ'ಯವರು ಹೃದಯಾಘಾತದಿಂದ ಮೃತರಾದರು.
ನಿಧನ
೭೫ ವರ್ಷ ವಯಸ್ಸಿನ ಖ್ಯಾತ ಅಭಿನೇತ್ರಿ ಸುರೇಖ ಸಿಕ್ರಿಯವರು, ಮುಂಬಯಿನಲ್ಲಿ ಹೃದಯಾಘಾತದಿಂದ ೧೬, ಶುಕ್ರವಾರ, ಜುಲೈ, ೨೦೨೧ ರಂದು ನಿಧನರಾದರು. 'ಬಧಾಯಿ ಹೊ' ಎಂಬ ಹಿಂದಿ ಚಲನಚಿತ್ರದಲ್ಲಿ ಅಭಿನಯಿಸಿದ್ದರು. ಕಿರುತೆರೆಯ ಧಾರಾವಾಹಿ, 'ಬಾಲಿಕಾ ಬಧು' ಬಹಳ ಜನಪ್ರಿಯತೆಯನ್ನು ಗಳಿಸಿತ್ತು.
ಪುರಸ್ಕಾರಗಳು
ವರ್ಗ:ಚಲನಚಿತ್ರ ನಟಿಯರು
ಭಾರತೀಯ ದೇವಾಲಯ ಮತ್ತು ಸಾಂಸ್ಕೃತಿಕ ಕೇಂದ್ರ , ಗ್ರೇಟರ್ ಲಫಯೆಟ್ಟೆ, ಇಂಡಿಯಾನ, ಅಮೆರಿಕ
ಹೆಚ್ಚು ಶಿಕ್ಷಿತ ವರ್ಗದ ಭಾರತೀಯರು
'ವೆಸ್ಟ್ ಲಾಫಯೆಟ್ ನ ಸ್ಥಳೀಯ ಸಂಸ್ಥೆಯ ರುವಾರಿ', 'ಯೂನಿವರ್ಸಲ್ ಸೊಸೈಟಿ ಆಫ್ ಹಿಂದೂಯಿಸಂ ಕೇಂದ್ರ'ದ ಅಧ್ಯಕ್ಷ, 'ರಾಜನ್ ಜೇಡ್', ಎನ್ನುವರು, ಈ ವಿಷಯದಲ್ಲಿ ಹೆಚ್ಚು ಆಸಕ್ತಿವಹಿಸಿದ್ದಾರೆ. ಹಿಂದೂ ಧಾರ್ಮಿಕ ಸಂಪ್ರದಾಯಗಳು ಜೀವನದ ಹಲವು ಘಟ್ಟಗಳಲ್ಲಿ ಅತಿ ಅನಿವಾರ್ಯ. ಅವನ್ನು ಸಕ್ಷಮವಾಗಿ ನಿಭಾಯಿಸಲು BTCCGL ಟೊಂಕಕಟ್ಟಿ ದುಡಿಯುವ ಕಾರ್ಯವನ್ನು ಮಾಡಬೇಕಾಗಿದೆ. 'ವೆಸ್ಟ್ ಲಾಫಯೆಟ್ ನಗರ', ಸನ್ ೧೮೮೮ ರಲ್ಲಿ ಸ್ಥಾಪನೆಗೊಂಡಿತು. ಅಮೆರಿಕದಲ್ಲಿ ಒಟ್ಟು ೨.೨೯ ಮಿಲಿಯನ್ ಹಿಂದೂ ಸಂಪ್ರದಾಯಸ್ಥರು ಇದ್ದಾರೆ. ಪೂಜೆ ಪುನಸ್ಕಾರಗಳನ್ನು BTCCGL ಮುಖ್ಯಸ್ಥರಾದ, 'ಉಮೇಶ್ ಪಟೇಲ್' ಮತ್ತು 'ಜಗದೀಶ್ ಪಟೇಲ್' ನಿಭಾಯಿಸುತ್ತಿದ್ದಾರೆ.
ವರ್ಗ:ಅಮೆರಿಕದ ಭಾರತೀಯ ದೇವಾಲಯಗಳು
ದ ಕೆನೆಡಿಯನ್ ಇಂಟರ್ನ್ಯಾಷನಲ್ ಏರ್ ಶೊ
'ದ ಕೆನೆಡಿಯನ್ ಇಂಟರ್ ನ್ಯಾಷನಲ್ ಏರ್ ಶೊ' (CIAS) ಪ್ರತಿವರ್ಷವೂ ನಡೆಯುವ ಕಾರ್ಯಕ್ರಮಗಳಲ್ಲೊಂದು. 'ಕೆನೆಡಿಯನ್ ನ್ಯಾಷನಲ್ ಎಕ್ಸಿಬಿಶನ್' ಸಮಯದಲ್ಲಿ ನಡೆಯುತ್ತದೆ. ೧೯೪೯ ರಿಂದ ಟೊರಾಂಟೋ ನಗರದಲ್ಲಿ ಆಚರಿಸಲ್ಪಡುತ್ತಾ ಬಂದಿದೆ. ಸೆಪ್ಟೆಂಬರ್ ತಿಂಗಳಲ್ಲಿ ೩ ದಿನ ಕೆನಡಾ, ಅಮೆರಿಕ, ಹಾಗೂ ಇತರದೇಶಗಳ ವಿಮಾನಗಳ ಹಾರಾಟದ ಪ್ರದರ್ಶನ ಜರುಗುತ್ತದೆ.
ಇತಿಹಾಸ
೨೦ ನೆಯ ಶತಮಾನದ ಮೊದಲಿನಲ್ಲೇ ಟೊರಾಂಟೋ ನಗರ, ಪ್ರಯಾಣಿಕರ ವಿಮಾನಯಾನ, ಹಾಗೂ ವಿಮಾನ ತಯಾರುಮಾಡುವ ಕಾರ್ಖಾನೆಗಳ ನಗರವೆನಿಸಿದೆ. ಹಲವಾರು 'ಏರ್ ಶೋ'ಗ ತಾಣವೆನಿಸಿಕೊಂಡಿದೆ. ಸನ್ ೧೯೪೬ ರಲ್ಲಿ, 'ದ ಕೆನೆಡಿಯನ್ ಇಂಟರ್ ನ್ಯಾಷನಲ್ ಏರ್ ಶೊ' ಇಲ್ಲಿ ಆರಂಭವಾಯಿತು. 'ಡೌನ್ಸ್ ವ್ಯೂ ಏರ್ಪೋರ್ಟ್' ನಲ್ಲಿ ಆಫ್ ಕೆನಡಾ  ಡಿ ಹ್ಯಾವಿಲ್ಯಾಂಡ್ ಕೆನಡ ಮ್ಯಾನುಫ್ಯಾಕ್ಚರಿಂಗ್ ಪ್ಲಾಂಟ್' ನಲ್ಲಿ   'ದ ನ್ಯಾಷನಲ್ ಏರೊನಾಟಿಕಲ್ ಅಸೋಸಿಯೇಷನ್'  ನಡೆಸಿದ ಶೋವನ್ನು  ಜನ ನಿಬ್ಬೆರಗಾಗಿ ವೀಕ್ಷಿಸುತ್ತಿದ್ದರು. ಇದರಿಂದ ಸ್ಫೋರ್ತಿಗೊಂಡು ಪ್ರತಿವರ್ಷವೂ ಈ ಶೋ ಆಯೋಜಿಸಲು ಏರ್ಪಾಡುಮಾಡಲಾಯಿತು. ೧೯೪೯ ರಲ್ಲಿ 'ಏರ್ ಶೊ ಎಕ್ಸಿಬಿಶನ್ ಪ್ಲೇಸ್ 'ಗೆ ಸ್ಥಾಳಾಂತರಗೊಳಿಸಲಾಯಿತು. ೧೯೫೬ ರ ಬಳಿಕ ಇದು ಸತತವಾಗಿ ಸಿ.ಎನ್.ಇ (CNE) ನಲ್ಲಿಯೇ  ಮುಂದುವರೆದಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕೆನಡ ವರ್ಗ:ವಿಮಾನಗಳು
ಅರವಿಂದ ಘೋಷ್
ಬಾಲ್ಯ್ಯ
ಅರವಿಂದ ಘೋಷರ ತಂದೆ ಕೃಷ್ಣಧನ ಘೋಷ್. ತಾಯಿ ಸ್ವರ್ಣಲತಾದೇವಿ.ನಾಲ್ಕು ಮಕ್ಕಳಲ್ಲಿ ಎರಡನೆಯವರಾದ ಇವರು ೧೮೭೨ರ ಅಗಸ್ಟ್ ೧೫ರಂದು ಜನಿಸಿದರು. ವಿನಯಭೂಷಣ ಅಣ್ಣ, ಮನಮೋಹನ ತಮ್ಮ, ಸರೋಜಿನಿ ತಂಗಿ. ತಮ್ಮ ಐದನೆಯ ವರುಷದಿಂದ ಸುಮಾರು ಹದಿನಾಲ್ಕು ವರುಷಗಳ ಕಾಲ ಇಂಗ್ಲೆಂಡಿನಲ್ಲಿ ವಿದ್ಯಾಭ್ಯಾಸ ನಡೆಸಿದರು.
ಯೋಗ
ಶ್ರೀ ಅರವಿಂದರು ಅತೀತ ಮಾನಸ ಯೋಗದ ಪ್ರವರ್ತಕರು. ಈ ಕೆಲಸದಲ್ಲಿ ಅವರ ಸಹಕಾರ್ಯಕಾರಿಯಾದವರು ಮೀರಾ ಅಲ್ಫಾಸ ರವರು (ಇವರನ್ನು ಶ್ರೀ ಅರವಿಂದಾಶ್ರಮದ ಶ್ರೀ ಮಾತೆಯವರೆಂದೂ ಕರೆಯುವ ಪ್ರತೀತಿ). ಇವರೂ ಕೂಡ ಶ್ರೀ ಅರವಿಂದರಂತೆಯೇ ಸ್ವತಂತ್ರವಾಗಿ ಸಾಕ್ಷಾತ್ಕಾರಗಳನ್ನು ಪಡೆದು ಕೊಂಡಿದ್ದು, ಅತೀತ ಮಾನಸ ಯೋಗವು ಪೃಥ್ವಿಯ ಮುಂದಿನ ವಿಕಸವನ್ನು ತ್ವರಿತಗೊಳಿಸುದೆಂದು ಪ್ರತಿಪಾದಿಸಿದರು. ಶ್ರೀ ಅರವಿಂದರು ಪ್ರಕೃತಿಯ ವಿಕಸನವು ಅಧ್ಯಾತ್ಮಿಕ ದೃಷ್ಟಿಕೋನದಿಂದ ಪ್ರಜ್ಙೆಯ ವಿಕಸನವೆಂದೂ, ಭೌತಿಕ, ಪ್ರಾಣ, ಮತ್ತು ಮನಸ್ಸುಗಳು ಕ್ರಮವತ್ತಾಗಿ ಜಡಜಗತ್ತು, ಸಸ್ಯ ಮತ್ತು ಪಶುಗಳು, ಮತ್ತು ಮನುಷ್ಯನಲ್ಲಿ ಅಭಿವ್ಯಕ್ತಿಯನ್ನು ಪಡೆದುಕೊಂಡಿತೆಂದೂ, ಮುಂದಿನ ವಿಕಸನವು ಮನಸ್ಸನ್ನು ಮೀರಿಸಿದ ಪ್ರಜ್ಙೆಯ ಸ್ಥಿತಿಯ ಅಭಿವ್ಯಕ್ತಿಯೆಂದು ಹೇಳುವರು. ಪೌರ್ವಾತ್ಯ ಮತ್ತು ಪಾಶ್ಚಿಮಾತ್ಯ ಅಧ್ಯಾತ್ಮಿಕ ಪರಂಪರೆಗಳು ಸೂಚಿಸುವಂತೆ, ಮನಸ್ಸಿನಾಚೆಯ ಅತಿ ಪ್ರಜ್ಙೆಯಲ್ಲಿಯೇ ಸಂತೃಪ್ತರಾಗಿ, ಭೌತಿಕ ಜಗತ್ತಿಗೆ ಈ ಅನ್ವೇಷಣೆಯ ಗೆಲುವುಗಳನ್ನು ಕೆಳ ತರದೆ ಅತೀತದಲ್ಲಿ ಲೀನವಾಗಿಹೋಗುವುದು ತರವಲ್ಲದ್ದೆಂದೂ, ಅತಿಪ್ರಜ್ಙೆಯ ಪ್ರಾಪ್ತಿಗಳನ್ನು ಮಾನಸಿಕ, ಪ್ರಾಣಿಕ ಮತ್ತು ಭೌತಿಕಗಳಿಗೆ ಇಳಿಸಬೇಕೆಂದೂ, ಈ ರೀತಿ ನವೀನ ಜೀವಜಾತಿಯನ್ನು, ಅತಿಮಾನವತೆಯನ್ನು ಅಭಿವ್ಯಕ್ತಗೊಳಿಸಬೇಕೆಂದು ಅಭಿಪ್ರಾಯ ಪಡುವರು.
ವಾಙ್ಮಯ
ಶ್ರೀ ಅರವಿಂದರ ಸಮಗ್ರ ವಾಙ್ಮಯವನ್ನು ಶ್ರೀ ಅರವಿಂದಾಶ್ರಮವು ವು ೩೫ ಸಂಪುಟಗಳಲ್ಲಿ ಪ್ರಕಟಿಸಿದೆ. ಅವರ ಕೆಲವು ಕೃತಿಗಳೆಂದರೆ:
ಅರವಿಂದರ ಕೃತಿಗಳು
ಅರವಿಂದರ ಕೃತಿಗಳು ಹಿಮಾಲಯ ಸದೃಶವಾಗಿವೆ. ಅವರ ಕೃತಿಶ್ರೇಣಿಗಳಲ್ಲಿ ಗೀತಾಪ್ರಬಂಧಗಳು, ಯೋಗಸಮನ್ವಯ, ದಿವ್ಯಜೀವನ, ಸಾವಿತ್ರಿಈ ಕೃತಿಗಳ ಸ್ಥೂಲಪರಿಚಯವನ್ನು ಮಾತ್ರ ಇಲ್ಲಿ ನಿರೂಪಿಸಿದೆ.
ಗೀತಾಪ್ರಬಂಧಗಳು
ಗೀತೆಯ ಚಿಂತನೆ, ಭಾವ ವಿಚಾರಇವೆಲ್ಲ ಯಾವ ಮತಪ್ರಚಾರಕ್ಕಾಗಿಯೂ ನಿಯೋಜಿತವಾಗಿಲ್ಲ. ಅನಾದಿಬ್ರಹ್ಮದಿಂದ ಈ ಜಗತ್ತಿನ ಸೃಷ್ಟಿಯಾಯಿತೆಂದು ಗೀತೆ ಪ್ರತಿಪಾದಿಸುವುದರಿಂದ ಅದು ಅದೈತ ತತ್ವವನ್ನು ನಿರೂಪಿಸುವ ಗ್ರಂಥವಲ್ಲ. ಮಾಯೆಯ ವಿಚಾರವನ್ನು ಹೇಳಿದರೂ ಮಾಯಾವಾದವನ್ನು ಪುಷ್ಟೀಕರಿಸುವುದಿಲ್ಲ. ಸಾಂಖ್ಯವಿದ್ದರೂ ಅದು ಪ್ರತಿಪಾದಿಸುವುದು ಸಾಂಖ್ಯತತ್ತ್ವವನ್ನಲ್ಲ. ಶ್ರೀಕೃಷ್ಣನ ವಿಚಾರ ಬಂದರೂ ಅದು ನಿರೂಪಿಸುವುದು ವೈಷ್ಣವತತ್ವವನ್ನಲ್ಲ. ಅದು ಹಲವು ದೃಷ್ಟಿಗಳನ್ನು ಸಮನ್ವಯಗೊಳಿಸುವ ಅಪೂರ್ವಕೃತಿ. ವಿಶ್ವವ್ಯಾಪಕ ತತ್ವಗಳನ್ನು ರೂಪಿಸಿ, ಮಾನವತ್ವದಿಂದ ದೈವತ್ವಕ್ಕೇರುವ ಸತ್ಪಥವನ್ನು ತೋರುವ ಸದ್ಗ್ರಂಥವಿದು. ಆಧುನಿಕ ನಾಗರಿಕಜೀವನ ಪ್ರಾಣ, ಮನಸ್ಸು, ಬುದ್ಧಿಇಷ್ಟರಲ್ಲಿಯೇ ವ್ಯವಹರಿಸುತ್ತದೆ. ಆಧ್ಯಾತ್ಮಿಕ ಜೀವನದೆತ್ತರಕ್ಕೆ ಏರಿಲ್ಲ. ಭಗವಂತನಲ್ಲಿ ವಾಸಿಸುತ್ತ, ಜಗತ್ತಿನ ಕಲ್ಯಾಣಕಾಗಿ ಕರ್ಮತತತ್ಪರರಾಗಬೇಕೆಂಬುದೇ ಗೀತೆಯ ಸಾರ. ಅರವಿಂದರ ಯೋಗಸಮನ್ವಯ ಎಂಬ ಕೃತಿ ನಮ್ಮ ದೃಷ್ಟಿಯನ್ನು ದಿವ್ಯಜೀವನದತ್ತ ಅರಳಿಸುವ ಸತ್ಕೃತಿ. ಜೀವನವೆಲ್ಲ ಒಂದು ರೀತಿಯ ಯೋಗ, ವಿಶಪ್ರಕೃತಿಯೇ ಮಹಾಯೋಗ ದಲ್ಲಿ ತನ್ಮಯವಾಗಿದೆ. ಕೇವಲ ಪ್ರಕೃತಿಗೆ ಬಿಟ್ಟರೆ, ಸಹಸ್ರಾರು ವರ್ಷಗಳಲ್ಲಾಗಬೇಕಾದ ಕಾರ್ಯವನ್ನು ಒಂದೇ ಜೀವನದಲ್ಲಿ ಸಾಧಿಸುವುದು ಯೋಗ. ಯೋಗದಲ್ಲಿ ಪ್ರಕೃತಿ, ಮಾನವ, ಆತ್ಮ, ಭಗವಂತಈ ಶಕ್ತಿಗಳ ಮಿಳನವಾಗುತ್ತದೆ. ಎಲ್ಲ ಶಾಸ್ರ್ತಗಳೂ ಜ್ಞಾನದ ಅಂಶ. ಯೋಗಿ ಶಾಸ್ರಗ್ರಂಥಗಳ ನೆರವಿನಿಂದ ಯುಕ್ತ ಮಾರ್ಗದಲ್ಲಿ ಮುನ್ನಡೆದು ಅನಂತಜ್ಞಾನ ವನ್ನೇ ಸಾಧಿಸಲು ಪ್ರಯತ್ನಿಸುತ್ತಾನೆ. ಭಗವಂತನ ಕೃಪೆಗೆ, ಸಾಕ್ಷಾತ್ಕಾರಕ್ಕೆ ಅಭೀಪ್ಸೆಯೇ ಕ್ರತುಶಕ್ತಿ. ಅದನ್ನು ಕುಗ್ಗದಂತೆ ರಕ್ಷಿಸುವ ಶಕ್ತಿ ಉತ್ಸಾಹ, ಯೋಗದಲ್ಲಿ ಮಾರ್ಗದರ್ಶಕನಾಗುವ, ಹೃದಯದಲ್ಲಿ ಸ್ಥಿತನಾಗಿರುವ ಗುರು ಲಭಿಸಲು ಕಾಲಬೇಕು. ಈ ಕಾಯುವ ಕೆಲಸ ಕಠೋರವಾಗಿ ಕಾಣಬಹುದು. ಸಮನ್ವಯದೃಷ್ಟಿಯ ಯೋಗಸಾಧಕನಿಗೆ ಹುಟ್ಟು ಸಾವುಗಳು ಆತ್ಮಯಾತ್ರಾಪಥದಲ್ಲಿರುವ ನಿಲ್ದಾಣಗಳು.
ದಿವ್ಯಜೀವನ
ದಿವ್ಯಜೀವನ ಒಂದು ದಿವ್ಯ ಕೃತಿ. ತಮ್ಮ ದರ್ಶನವನ್ನು ತರ್ಕಬದ್ಧವಾಗಿ, ವಿಚಾರಪೂರ್ವಕ ವಾಗಿ ಯೌಗಿಕ ಬೆಳಕಿನಿಂದ ರೂಪಿಸಿದ್ದಾರೆ ಈ ಬೃಹತ್‍ಗ್ರಂಥದಲ್ಲಿ. ಇಂದು ವಿಜ್ಞಾನಿಯ ದೃಷ್ಟಿ ಜಡಶಕ್ತಿಯ ಮೇಲೆ ಪ್ರಭುತ್ವ ಪಡೆಯುವತ್ತ ಸಾಗಿದೆ. ವಿಜ್ಞಾನಿಯ ಸಾಧನೆಯಿಂದ ದೇಶ ಕಾಲಗಳು ತುಂಬ ಹತ್ತಿರ ಬಂದಿವೆ. ಒಬ್ಬ ವಿಜ್ಞಾನಿಯ ಸಂಶೋಧನೆಯ ಫಲ ಸಮಸ್ತ ಮಾನವಕುಲಕ್ಕೆ ಇಂದು ದೊರಕುವಂತಾಗಿದೆ. ವಿಜ್ಞಾನಿಗೆ ಜಡವೇ ಏಕಮಾತ್ರ ಸತ್ಯ. ಅವನ ದೃಷ್ಟಿಯಲ್ಲಿ ದೇವರಿಗೆ ಅಸ್ತಿತ್ವವಿಲ್ಲ. ಸಂನ್ಯಾಸಿಗೆ ಏಕಮಾತ್ರ ಸತ್ಯ ದೇವರು. ಜಡವಾದಿ ಸ್ಥೂಲದಲ್ಲಿರುವ ಸೂಕ್ಮವನ್ನು ಮರೆತಿದ್ದಾನೆ. ಜಡದಲ್ಲಿಯೂ ಆತ್ಮತತ್ವವಿದೆಎಂಬುದನ್ನು ಸಂನ್ಯಾಸಿ ಮರೆತಿದ್ದಾನೆ. ವಿಜ್ಞಾನಿ ಮತ್ತು ಸಂನ್ಯಾಸಿಇವರಿಬ್ಬರಿಗೂ ದೃಷ್ಟಿ ವಿಶಾಲವಾದರೆ ಜಡ ಮತ್ತು ಆತ್ಮಎರಡೂ ಸತ್ಯವೆಂಬ ಅರಿವು ಮೂಡುತ್ತದೆ. ಜೀವ, ಜಗತ್ತು, ಬ್ರಹ್ಮಈ ಮೂರು ತತ್ತ್ವಗಳನ್ನು ಒಪ್ಪಿಕೊಂಡ ಅರವಿಂದರು ಈ ಜಗತ್ತನ್ನು ಅವಿದ್ಯಾಭೂಮಿಕೆ ಯಿಂದಾಗಲಿ, ಮಿಥ್ಯೆಯಿಂದಾಗಲಿ ತಿರಸ್ಕರಿಸುವುದಿಲ್ಲ. ಸಚಿದಾನಂದಸ್ವರೂಪವಾದ ಬ್ರಹ್ಮವೇ ಅತಿಮಾನಸ, ಮಾನಸ, ಚೈತ್ಯಪುರುಷ, ಪ್ರಾಣ ಮತ್ತು ಜಡವಾಗಿ ಅವತರಿಸಿರುವುದು; ಜಡದಿಂದ ಅತಿಮಾನಸಕ್ಕೇರುವುದೇ ಜೀವದ ಗುರಿ. ಅತಿ ಮಾನಸದಲ್ಲಿ ಮಾನವರು ಸ್ಥಿತರಾದಾಗ, ದಿವ್ಯಜೀವನ ಪ್ರಪಂಚದಲ್ಲಿ ಪತಿಷ್ಠಿತವಾಗುತ್ತದೆ. ಆ ದಿವ್ಯಜೀವನದ ಉದಯಕ್ಕೆ ಈ ಕೃತಿ ದಾರಿದೀಪವಾಗಿದೆ.
ಸಾವಿತ್ರಿ
ಸಾವಿತ್ರಿ ಒಂದು ಯೌಗಿಕ ಕಾವ್ಯ. ಅರವಿಂದರ ಯೌಗಿಕಾನುಭವಗಳು ಇಲ್ಲಿ ಕಾವ್ಯರೂಪ ದಲ್ಲಿ ಮೈವೆತ್ತಿವೆ. ಮಹಾಭಾರತದ ಕಥಾಸೂತ್ರವನ್ನೇ ಇಟ್ಟುಕೊಂಡು ಯೋಗದರ್ಶನವನ್ನು ಕಾವ್ಯಮಯವಾಗಿ ಚಿತ್ರಿಸಿದ್ದಾರೆ. ಪ್ರಾರ್ಥನೆ, ಮಹಾಕಾರ್ಯ, ಮಹಾಭಾವಇವು ಮಾನವನನ್ನು ಅತೀತಶಕ್ತಿಯೊಡನೆ ಸೇರಿಸುವ ದಿವ್ಯ ಶಕ್ತಿಗಳೆಂಬುದನ್ನು ಬಾಲ್ಯದಲ್ಲಿಯೇ ಸಾವಿತ್ರಿ ಅರಿತಿದ್ದಳು. ಅವಳು ಮೃತ್ಯುವನ್ನು ಪ್ರಜ್ಞಾಪೂರ್ವಕವಾಗಿ ಗೆದ್ದು ತಪಶ್ಶಕ್ತಿಯ ಹಿರಿಮೆಯನ್ನು ತೋರಿಸಿದ ಮಹಾಯೋಗಿನಿ. ಯೋಗಸಾಧನೆಯ ಶಿಖರವನ್ನು ಈ ಕೃತಿಯಲ್ಲಿ ಕಾಣಬಹುದು.
ಅವರ ಪತ್ರಗಳು
ಅರವಿಂದರು ಸಾಧಕರಿಗೆ ಬರೆದ ಪತ್ರದಲ್ಲಿ ಕೆಲವು ಹಿತವಚನಗಳು ದೇದೀಪ್ಯಮಾನ ವಾಗಿ ಬೆಳಗುತ್ತವೆ. ಅವುಗಳಲ್ಲಿ ಕೆಲವನ್ನು ಇಲ್ಲಿ ನಿರೂಪಿಸಿದೆ. ಭಗವಂತನನ್ನು ಜೀವನದಲ್ಲಿ ಸುಪ್ರಕಟಗೊಳಿಸುವುದೇ ಮಾನವಜೀವನದ ಉದ್ದೇಶ. ನಿಮ್ಮಲ್ಲಿ ಎಂಥ ದೋಷಗಳೇ ಇರಲಿ ಭಗವಂತನನ್ನು ಪ್ರೀತಿಸಿ, ಅವನ ಸಂದರ್ಶನಕ್ಕಾಗಿ ಹಾರೈಸಿ, ಅವನ ಮನೆಯ ಬಾಗಿಲು ಎಂದೂ ಮುಚ್ಚಿರುವುದಿಲ್ಲ. ಪರರ ದೋಷಗಳನ್ನು ಹುಡುಕುವುದರಲ್ಲಿನಿರತರಾಗ ಬೇಡಿ. ಅದರಿಂದ ಪ್ರಯೋಜನವಿಲ್ಲ. ಶಾಂತವಾಗಿರುವುದನ್ನು ಅಭ್ಯಾಸಮಾಡಿ. ಕಾಯಕ ಕೆಳದರ್ಜೆಯದೆಂದು ಭಾವಿಸಬೇಡಿ. ಬುದ್ಧಿಜೀವಿಗಳೇ ಕಾಯಕವನ್ನು ಹೀನವೆಂದು ಭಾವಿಸುವುದು, ಭಗವದರ್ಪಿತ ಕಾಯಕಕ್ಕಿಂತ ಸ್ವಾರ್ಥಮೂಲವಾದ ಪಾಂಡಿತ್ಯ ಕೀಳಾದುದು. ಭಗವದರ್ಪಿತಕಾಯಕ ದಿವ್ಯವಾದುದು. ವಿದ್ವಾಂಸನಾಗುವುದೇ ಸರ್ವೋತ್ಕೃಷ್ಟವೆಂದು ತಿಳಿದು ಕಾಯಕವನ್ನು ತಿರಸ್ಕರಿಸುವುದು ಅಹಂಕಾರದ ಚಿಹ್ನೆ. ಮನಸ್ಸು ಚಂಚಲವಾಗಿರುವಾಗ ಅದು ಯೋಗದಲ್ಲಿ ನೆಲಸುವ ಸಂಭವವಿಲ್ಲ. ಪ್ರಥಮತಃ ಮನಸ್ಸು ನಿಶ್ಚಲವಾಗಬೇಕು. ವ್ಯಕ್ತಿಯ ಚೇತನವನ್ನು ಲುಪ್ತಗೊಳಿಸುವುದು ಯೋಗದ ಉದ್ದೇಶವಲ್ಲ; ಚೇತನವನ್ನು ಆಧ್ಯಾತ್ಮಿಕ ಪ್ರಜ್ಞೆಯಲ್ಲಿ ಅರಳಿಸುವುದೇ ಯೋಗದ ಪಥಮ ಕರ್ತವ್ಯ. ಈ ಕಾರಣಕ್ಕಾಗಿ ನಿಶ್ಚಲ ಮನಸ್ಸು ಅವಶ್ಯ. ಇಂಥ ಮಾರ್ಗದರ್ಶನದ ಬೆಳಕು ಅವರ ನಿರ್ದೇಶನದಲ್ಲಿ ಬೆಳಗುತ್ತದೆ. ಅರವಿಂದರ ಕೃತಿಗಳ ಅಧ್ಯಯನದಿಂದ ಹೊಸ ದೃಷ್ಟಿ, ಹೊಸ ಅಭಿರುಚಿಗಳನ್ನು ಚೇತನದಲ್ಲಿ ಮೂಡಿಸುವ ಜೀವನಪಥ ದೃಗ್ಗೋಚರವಾಗುತ್ತದೆ.
ಸಾಧನೆ
ಇವರದು ಬಹುಮುಖ ಸಾಧನೆ. ಹಲವಾರು ಪುಸ್ತಕಗಳನ್ನು ಬರೆದಿದ್ದಾರೆ.ಸಾವಿತ್ರಿ,ದಿವ್ಯಜೀವನ,ಯೋಗಸಮನ್ವಯ ಮುಂತಾದ ಅಮೂಲ್ಯ ಗ್ರಂಥಗಳನ್ನು ಹೊರತಂದಿದ್ದಾರೆ.ಪ್ರಸಿದ್ಧ ಚಿಂತಕ,ಕವಿ,ನಾಟಕಕಾರ,ವಿಮರ್ಶಕ ಮತ್ತು ಆಧ್ಯಾತ್ಮಿಕ ಮಾರ್ಗದರ್ಶಕರಾಗಿದ್ದರು. Evarannu bharatada belaku endu kareyuttare
ನಿಧನ
ಇವರು ಡಿಸೆಂಬರ್ ೫,೧೯೫೦ರಂದು ನಿಧನಹೊಂದಿದರು. ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು ವರ್ಗ:ಕವಿಗಳು ವರ್ಗ:ವಿಲೀನಗೊಳಿಸಬೇಕಿರುವ ಲೇಖನಗಳು
ದಮಯಂತಿ ನರೇಗಲ್
ದಮಯಂತಿ ನರೇಗಲ್ ಇವರ ಅನೇಕ ಕತೆಗಳು ಮಯೂರ, ಕಸ್ತೂರಿ, ಕರ್ಮವೀರಗಳಲ್ಲಿ ಪ್ರಕಟಗೊಂಡಿವೆ.
ಇವರು ಧಾರವಾಡ ನಿವಾಸಿಗಳು.
ಪುರಸ್ಕಾರಗಳು
ಮಾಸ್ತಿ ಪ್ರಶಸ್ತಿ ದಶಮಾನೋತ್ಸವ ಕಾದಂಬರಿ ಸ್ಪರ್ಧೆಯಲ್ಲಿ ಯಯಾತಿ ಪ್ರಸಂಗಕ್ಕೆ ತೃತೀಯ ಬಹುಮಾನ ಲಭಿಸಿದೆ
ಬಿ.ವಿ.ಕಾರಂತ ರಂಗಪ್ರತಿಷ್ಠಾನದ ನಾಟಕ ಸ್ಪರ್ಧೆಯಲ್ಲಿದೇವರಿಲ್ಲದ ಗೋಡೆ ನಾಟಕಕ್ಕೆ ದ್ವಿತೀಯ ಬಹುಮಾನ ದೊರೆತಿದೆ.
ವರ್ಗ:ಕನ್ನಡ ಸಾಹಿತ್ಯ ದಮಯಂತಿ ನರೇಗಲ್ ದಮಯಂತಿ ನರೇಗಲ್
ಉಶುವಿಯಾ
ಉಶುವಿಯಾ ಪಟ್ಟಣವು ಜಗತ್ತಿನ ಅತ್ಯಂತ ದಕ್ಷಿಣಕ್ಕಿರುವ ನಗರವಾಗಿದ್ದು ಅರ್ಜಂಟೈನಾ ದೇಶದ "ಟಿಯರಾ ಡೆಲ್ ಫಿಯಾಗೋ"  ಕೊಲ್ಲಿಯ ದಡದಲ್ಲಿದೆ. ಉತ್ತರಕ್ಕೆ ಮಾರ್ಶಿಯಲ್ ಪರ್ವತಗಳೂ  ದಕ್ಷಿಣದಲ್ಲಿ ಬೀಗಲ್ ಕಾಲುವೆಯೂ ಇದೆ. ಇದು ಸುಂದರ ನಗರವಾಗಿದ್ದು  ಹಿತಕರ ಹವಾಗುಣ ಹೊಂದಿದೆ. ಇಲ್ಲಿ ರಾಷ್ಟ್ರೀಯ ಉದ್ಯಾನವನ ಮತ್ತು ಸಂಗ್ರಹಾಲಯ   ಪ್ರಮುಖ ಪ್ರವಾಸೀ ಆಕರ್ಷಣೆಗಳಾಗಿವೆ.
ಚಿತ್ರಗಳು
ವರ್ಗ:ನಗರಗಳು
ಮಧ್ಯ ಆಫ್ರಿಕಾದ ಗಣರಾಜ್ಯ
ಮಧ್ಯ ಆಫ್ರಿಕಾದ ಗಣರಾಜ್ಯ (République Centrafricaine ಅಥವಾ Centrafrique ) ಮಧ್ಯ ಆಫ್ರಿಕಾದಲ್ಲಿರುವ ಒಂದು ಭೂಆವೃತ ದೇಶ. ಇದರ ಉತ್ತರಕ್ಕೆ ಚಾಡ್, ಪೂರ್ವಕ್ಕೆ ಸುಡಾನ್, ದಕ್ಷಿಣಕ್ಕೆ ಕಾಂಗೊ ಗಣರಾಜ್ಯ ಮತ್ತು ಕಾಂಗೊ ಪ್ರಜಾಸತ್ತಾತ್ಮಕ ಗಣರಾಜ್ಯಗಳು ಮತ್ತು ಪಶ್ಚಿಮಕ್ಕೆ ಕ್ಯಾಮೆರೂನ್ ದೇಶಗಳಿವೆ.
ಈ ದೇಶದ ಬಹುತೇಕ ಭಾಗ ಸವಾನ್ನಾ ಹುಲ್ಲುಭೂಮಿಗಳಿವೆ. ಉತ್ತರ ಭಾಗದಲ್ಲಿ ಸ್ವಲ್ಪ ಸಹೇಲ್ ಪ್ರದೇಶ ಹಾಗು ದಕ್ಷಿಣ ಭಾಗದಲ್ಲಿ ಸ್ವಲ್ಪ ಕಾಡು ಪ್ರದೇಶಗಳಿವೆ. ಉಬಂಗಿ ನದಿಯು ಮತ್ತು ಚಾರಿ ನದಿಗಳು ಇಲ್ಲಿನ ಪ್ರಮುಖ ನದಿಗಳು.
ಯಂತ್ರಮಾನವಶಾಸ್ತ್ರ
ಯಂತ್ರಮಾನವಶಾಸ್ತ್ರ(ರೋಬಾಟಿಕ್ಸ್(Robotics)) ಎನ್ನುವುದು ಕಂಪ್ಯೂಟರ್ ವಿಜ್ಞಾನ ಮತ್ತು ಇಂಜಿನಿಯರಿಂಗ್‌ನ ಅಂತರಶಿಸ್ತೀಯ ಶಾಖೆಯಾಗಿದೆ. ಯಂತ್ರಮಾನವಶಾಸ್ತ್ರವು ವಿನ್ಯಾಸ, ನಿರ್ಮಾಣ, ಕಾರ್ಯಾಚರಣೆ ಮತ್ತು ರೋಬೋಟ್‌ಗಳ ಬಳಕೆಯನ್ನು ಒಳಗೊಂಡಿರುತ್ತದೆ. ಮಾನವರಿಗೆ ಸಹಾಯ ಮಾಡುವ ಮತ್ತು ಸಹಾಯ ಮಾಡುವ ಯಂತ್ರಗಳನ್ನು ವಿನ್ಯಾಸಗೊಳಿಸುವುದು ಯಂತ್ರಮಾನವಶಾಸ್ತ್ರದ ಗುರಿಯಾಗಿದೆ. ಯಂತ್ರಮಾನವಶಾಸ್ತ್ರವು ಮೆಕ್ಯಾನಿಕಲ್ ಇಂಜಿನಿಯರಿಂಗ್, ಎಲೆಕ್ಟ್ರಿಕಲ್ ಇಂಜಿನಿಯರಿಂಗ್, ಮಾಹಿತಿ ಇಂಜಿನಿಯರಿಂಗ್, ಮೆಕಾಟ್ರಾನಿಕ್ಸ್, ಎಲೆಕ್ಟ್ರಾನಿಕ್ಸ್, ಬಯೋ ಇಂಜಿನಿಯರಿಂಗ್, ಕಂಪ್ಯೂಟರ್ ಇಂಜಿನಿಯರಿಂಗ್, ಕಂಟ್ರೋಲ್ ಇಂಜಿನಿಯರಿಂಗ್, ಸಾಫ್ಟ್‌ವೇರ್ ಇಂಜಿನಿಯರಿಂಗ್, ಗಣಿತ, ಇತ್ಯಾದಿ ಕ್ಷೇತ್ರಗಳನ್ನು ಸಂಯೋಜಿಸುತ್ತದೆ.
ರೊಬೊಟಿಕ್ಸ್ ಎಂಬುದು ಸ್ವಯಂಚಾಲಿತದ ಒಂದು ಸ್ವರೂಪವಾಗಿದೆ, ಇದು ಹಲವಾರು ಕೈಗಾರಿಕೆಗಳಲ್ಲಿ ಇಪ್ಪತ್ತೊಂದನೇ ಶತಮಾನದ ತಯಾರಕರನ್ನು ಉತ್ಪಾದಕತೆಯಲ್ಲಿ ತ್ವರಿತವಾಗಿ ಹೆಚ್ಚಿಸುತ್ತದೆ. ಹಲವಾರು ಕೈಗಾರಿಕೆಗಳಲ್ಲಿ ಮರುಉತ್ಪನ್ನಗಳು ಉತ್ಪಾದಕತೆಯ ವೇಗವನ್ನು ಹೆಚ್ಚಿಸುತ್ತವೆ. ಹಿಂದೆ ಮಾನವರು ನಿರ್ವಹಿಸಿದ ಕಾರ್ಯಗಳು-ವಿಶೇಷವಾಗಿ ಕಷ್ಟಕರವಾದ, ಅಪಾಯಕಾರಿ, ಏಕತಾನತೆಯ, ಅಥವಾ ಬೇಸರದ ಕೆಲಸಗಳನ್ನು-ಈಗ ಸಾಮಾನ್ಯವಾಗಿ ರೋಬೋಟ್ಗಳು ಅಥವಾ ಮಾನವರು ಅಥವಾ ಕಂಪ್ಯೂಟರ್ಗಳಿಂದ ನಿರ್ವಹಿಸಬಹುದಾದ ಇತರ ಯಾಂತ್ರಿಕ ಸಾಧನಗಳಿಂದ ಪರಿಗಣಿಸಲ್ಪಡುತ್ತವೆ. ರೋಬಾಟ್ ಎಂದು ಸ್ವಯಂಚಾಲಿತ ನಿಯಂತ್ರಣಗಳಿಂದ ನಿರ್ದೇಶಿಸಲ್ಪಟ್ಟ ಯಾವುದೇ ಕಾರ್ಯವಿಧಾನವನ್ನು ವಿಶಾಲವಾದ ವ್ಯಾಖ್ಯಾನವು ಪರಿಗಣಿಸುತ್ತದೆ; ಬಹಳ ಕಿರಿದಾದ ವ್ಯಾಖ್ಯಾನವು ಸಂಕೀರ್ಣವಾದ ಮಾನವ ಕಾರ್ಯಗಳನ್ನು ಸ್ವಯಂಚಾಲಿತವಾಗಿ ನಿರ್ವಹಿಸುವ ಸಾಮರ್ಥ್ಯವನ್ನು ಹೊಂದಿರುವ ಒಂದು ರೋಬೋಟ್ ಯಾಂತ್ರಿಕ ಸಾಧನವಾಗಿ ರೋಬಾಟ್ನ ಅಗತ್ಯವಿದೆ. ಪರಮಾಣು ಮಾಲಿನ್ಯಕಾರಕಗಳು, ನಾಶಕಾರಿ ರಾಸಾಯನಿಕಗಳು ಅಥವಾ ವಿಷಕಾರಿ ಹೊಗೆಯನ್ನು ಒಳಗೊಂಡಿರುವ ವಿಪರೀತ ಸೆಟ್ಟಿಂಗ್ಗಳಲ್ಲಿ ಅಥವಾ ಜೀವಕ್ಕೆ-ಅಪಾಯದ ಸಂದರ್ಭಗಳಲ್ಲಿ ಮಾನವ ಸ್ಥಳವನ್ನು ತೆಗೆದುಕೊಳ್ಳಲು ರೋಬೋಟ್ಗಳನ್ನು ಬಳಸಬಹುದು.
ಯಂತ್ರಮಾನವಶಾಸ್ತ್ರವು ಮನುಷ್ಯರಿಗೆ ಪರ್ಯಾಯವಾಗಿ ಮತ್ತು ಮಾನವ ಕ್ರಿಯೆಗಳನ್ನು ಪುನರಾವರ್ತಿಸುವ ಯಂತ್ರಗಳನ್ನು ಅಭಿವೃದ್ಧಿಪಡಿಸುತ್ತದೆ. ಯಂತ್ರಮಾನವರನ್ನು ಹಲವು ಸಂದರ್ಭಗಳಲ್ಲಿ ಅನೇಕ ಉದ್ದೇಶಗಳಿಗಾಗಿ ಬಳಸಬಹುದು. ಇಂದು ಅನೇಕ ಅಪಾಯಕಾರಿ ಪರಿಸರದಲ್ಲಿ (ವಿಕಿರಣಶೀಲ ವಸ್ತುಗಳ ತಪಾಸಣೆ, ಬಾಂಬ್ ಪತ್ತೆ ಮತ್ತು ನಿಷ್ಕ್ರಿಯಗೊಳಿಸುವಿಕೆ ಸೇರಿದಂತೆ), ಉತ್ಪಾದನಾ ಪ್ರಕ್ರಿಯೆಗಳು ಅಥವಾ ಮನುಷ್ಯರು ಬದುಕಲು ಸಾಧ್ಯವಾಗದಂತಹ ಸ್ಥಳಗಳಲ್ಲಿ ಬಳಸಲಾಗುತ್ತದೆ (ಉದಾಹರಣೆಗೆ, ಬಾಹ್ಯಾಕಾಶದಲ್ಲಿ, ನೀರೊಳಗಿನ, ಎತ್ತರದಲ್ಲಿ ಶಾಖ, ಮತ್ತು ಸ್ವಚ್ಛಗೊಳಿಸಲು ಮತ್ತು ಅಪಾಯಕಾರಿ ವಸ್ತುಗಳು ಮತ್ತು ವಿಕಿರಣದ ಧಾರಕ). ಯಂತ್ರಮಾನವರು ಯಾವುದೇ ರೂಪವನ್ನು ತೆಗೆದುಕೊಳ್ಳಬಹುದು, ಆದರೆ ಕೆಲವು ನೋಟದಲ್ಲಿ ಮನುಷ್ಯರನ್ನು ಹೋಲುವಂತೆ ಮಾಡಲಾಗುತ್ತದೆ. ಇದು ಸಾಮಾನ್ಯವಾಗಿ ಜನರಿಂದ ನಿರ್ವಹಿಸಲ್ಪಡುವ ಕೆಲವು ಪ್ರತಿಕೃತಿ ನಡವಳಿಕೆಗಳಲ್ಲಿ ರೋಬೋಟ್‌ಗಳ ಸ್ವೀಕಾರಕ್ಕೆ ಸಹಾಯ ಮಾಡುತ್ತದೆ ಎಂದು ಹೇಳಲಾಗುತ್ತದೆ. ಅಂತಹ ಯಂತ್ರಮಾನವರು ನಡಿಗೆ, ಎತ್ತುವಿಕೆ, ಮಾತು, ಅರಿವು ಅಥವಾ ಇತರ ಯಾವುದೇ ಮಾನವ ಚಟುವಟಿಕೆಯನ್ನು ಪುನರಾವರ್ತಿಸಲು ಪ್ರಯತ್ನಿಸುತ್ತವೆ. ಇಂದಿನ ಹಲವು ಯಂತ್ರಮಾನವರು ಪ್ರಕೃತಿಯಿಂದ ಪ್ರೇರಿತವಾಗಿದ್ದು, ಜೈವಿಕ ಪ್ರೇರಿತ ಯಂತ್ರಮಾನವಶಾಸ್ತ್ರ ಕ್ಷೇತ್ರಕ್ಕೆ ಕೊಡುಗೆ ನೀಡುತ್ತಿವೆ.
ರೊಬೊಟಿಕ್ಸ್ ಹೆಚ್ಚಿನ ಒಪ್ಪಿಗೆಯನ್ನು ಪಡೆಯುತ್ತಿದೆ, ಅದರ ವಿಶ್ವಾಸಾರ್ಹತೆಗಾಗಿ ಮೆಚ್ಚುಗೆಯನ್ನು ಪಡೆದುಕೊಂಡಿತು ಮತ್ತು ಮಧ್ಯಮ ಮತ್ತು   ಸಣ್ಣ ಕಂಪನಿಗಳಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತಿದೆ. ಕೈಗಾರಿಕಾ ರೋಬೋಟ್ಗಳು ಸಹ ಪಿಕ್-ಆಂಡ್-ಪ್ಲೇಸ್ ಕಾರ್ಯಾಚರಣೆಗಳೆಂದು ಕರೆಯಲ್ಪಡುತ್ತವೆ. ಇಂದಿನ ರೊಬೊಟಿಕ್ಸ್ ವ್ಯವಸ್ಥೆಗಳು ಹೆಚ್ಚಿನ ಯಂತ್ರಗಳನ್ನು ಹೈಡ್ರಾಲಿಕ್, ನ್ಯೂಮ್ಯಾಟಿಕ್, ಮತ್ತು ವಿದ್ಯುತ್ ಶಕ್ತಿಗಳ ಮೂಲಕ ನಿರ್ವಹಿಸುತ್ತವೆ. ಮಾರ್ಗದರ್ಶನದ ಮೂಲಕ ಅಥವಾ ಆಫ್-ಲೈನ್ ಪ್ರೋಗ್ರಾಮಿಂಗ್ ಮೂಲಕ ರೋಬೋಟ್ಗಳು ಪ್ರೋಗ್ರಾಮ್ ಮಾಡಲ್ಪಡುತ್ತವೆ. ಹೆಚ್ಚಿನ ಕೈಗಾರಿಕಾ ರೋಬೋಟ್ಗಳನ್ನು ಹಿಂದಿನ ವಿಧಾನದಿಂದ ಪ್ರೋಗ್ರಾಮ್ ಮಾಡಲಾಗುತ್ತದೆ.
ವ್ಯುತ್ಪತ್ತಿ
ರೊಬೊಟಿಕ್ಸ್ ಎಂಬ ಪದವು ರೋಬೋಟ್ ಎಂಬ ಪದದಿಂದ ಬಂದಿದೆ. ಇದನ್ನು ಜೆಕ್ ಬರಹಗಾರ ಕರೇಲ್ ಕಾಪೆಕ್ ತನ್ನ ನಾಟಕ ಆರ್.ಯು.ಆರ್ (ರೊಸಮ್ಸ್ ಯೂನಿವರ್ಸಲ್ ರೋಬೋಟ್ಸ್) ನಲ್ಲಿ ಸಾರ್ವಜನಿಕರಿಗೆ ಪರಿಚಯಿಸಿದರು ಹಾಗೂ ಇದನ್ನು ೧೯೨೦ ರಲ್ಲಿ ಪ್ರಕಟಿಸಲಾಯಿತು. ರೋಬೋಟ್ ಎಂಬ ಪದವು ಸ್ಲಾವಿಕ್ ಪದವಾದ ರೋಬೋಟಾದಿಂದ ಬಂದಿದೆ ಮತ್ತು ಇದರರ್ಥ ಕೆಲಸ. ರೋಬೋಟ್ಗಳು ಎಂದು ಕರೆಯಲ್ಪಡುವ ಕೃತಕ ಜನರನ್ನು ತಯಾರಿಸುವ ಕಾರ್ಖಾನೆಯಲ್ಲಿ ಈ ನಾಟಕವು ಪ್ರಾರಂಭವಾಗುತ್ತದೆ. ಮಾನವರು ಎಂದು ತಪ್ಪಾಗಿ ಭಾವಿಸಬಹುದಾದ ಜೀವಿಗಳು - ಆಂಡ್ರಾಯ್ಡ್ಗಳ ಆಧುನಿಕ ಕಲ್ಪನೆಗಳಿಗೆ ಬಹಳ ಹೋಲುತ್ತದೆ. ಕರೇಲ್ ಕಾಪೆಕ್ ಸ್ವತಃ ಈ ಪದವನ್ನು ರಚಿಸಲಿಲ್ಲ. ಆಕ್ಸ್ಫರ್ಡ್ ಇಂಗ್ಲಿಷ್ ಡಿಕ್ಷನರಿಯಲ್ಲಿನ ವ್ಯುತ್ಪತ್ತಿಯನ್ನು ಉಲ್ಲೇಖಿಸಿ ಅವರು ಒಂದು ಸಣ್ಣ ಪತ್ರವನ್ನು ಬರೆದರು. ಅದರಲ್ಲಿ ಅವರು ತಮ್ಮ ಸಹೋದರ ಜೋಸೆಫ್ ಕಾಪೆಕ್ ಅವರನ್ನು ಅದರ ನಿಜವಾದ ಮೂಲವೆಂದು ಹೆಸರಿಸಿದರು.
ಇತಿಹಾಸ
೧೯೪೮ ರಲ್ಲಿ, ನಾರ್ಬರ್ಟ್ ವೀನರ್ ಪ್ರಾಯೋಗಿಕ ರೊಬೊಟಿಕ್ಸ್ನ ಆಧಾರವಾದ ಸೈಬರ್ನೆಟಿಕ್ಸ್ನ ತತ್ವಗಳನ್ನು ರೂಪಿಸಿದರು.
ಸಂಪೂರ್ಣ ಸ್ವಾಯತ್ತ ರೋಬೋಟ್ ಗಳು ೨೦ ನೇ ಶತಮಾನದ ದ್ವಿತೀಯಾರ್ಧದಲ್ಲಿ ಮಾತ್ರ ಕಾಣಿಸಿಕೊಂಡವು. ಮೊದಲ ಡಿಜಿಟಲ್ ಚಾಲಿತ ಮತ್ತು ಪ್ರೋಗ್ರಾಮೇಬಲ್ ರೋಬೋಟ್, ಯುನಿಮೇಟ್ ಅನ್ನು ೧೯೬೧ ರಲ್ಲಿ ಡೈ ಕಾಸ್ಟಿಂಗ್ ಯಂತ್ರದಿಂದ ಬಿಸಿ ಲೋಹದ ತುಂಡುಗಳನ್ನು ಎತ್ತಿ ಜೋಡಿಸಲು ಸ್ಥಾಪಿಸಲಾಯಿತು. ವಾಣಿಜ್ಯ ಮತ್ತು ಕೈಗಾರಿಕಾ ರೋಬೋಟ್ ಗಳು ಇಂದು ವ್ಯಾಪಕವಾಗಿವೆ ಮತ್ತು ಮಾನವರಿಗಿಂತ ಹೆಚ್ಚು ಅಗ್ಗವಾಗಿ, ಹೆಚ್ಚು ನಿಖರವಾಗಿ ಮತ್ತು ಹೆಚ್ಚು ವಿಶ್ವಾಸಾರ್ಹವಾಗಿ ಕೆಲಸಗಳನ್ನು ನಿರ್ವಹಿಸಲು ಬಳಸಲಾಗುತ್ತದೆ. ಮಾನವರಿಗೆ ಸೂಕ್ತವಾಗದಷ್ಟು ಕೊಳಕು, ಅಪಾಯಕಾರಿ ಅಥವಾ ಮಂದವಾದ ಕೆಲವು ಉದ್ಯೋಗಗಳಲ್ಲಿಯೂ ಅವರನ್ನು ನೇಮಿಸಿಕೊಳ್ಳಲಾಗುತ್ತದೆ. ರೋಬೋಟ್‌ಗಳನ್ನು ಉತ್ಪಾದನೆ, ಜೋಡಣೆ, ಪ್ಯಾಕಿಂಗ್ ಮತ್ತು ಪ್ಯಾಕೇಜಿಂಗ್, ಗಣಿಗಾರಿಕೆ, ಸಾರಿಗೆ, ಭೂಮಿ ಮತ್ತು ಬಾಹ್ಯಾಕಾಶ ಪರಿಶೋಧನೆ, ಶಸ್ತ್ರಚಿಕಿತ್ಸೆ, ಶಸ್ತ್ರಾಸ್ತ್ರಗಳು, ಪ್ರಯೋಗಾಲಯ ಸಂಶೋಧನೆ, ಸುರಕ್ಷತೆ ಮತ್ತು ಗ್ರಾಹಕ ಮತ್ತು ಕೈಗಾರಿಕಾ ಸರಕುಗಳ ಸಾಮೂಹಿಕ ಉತ್ಪಾದನೆಯಲ್ಲಿ ವ್ಯಾಪಕವಾಗಿ ಬಳಸಲಾಗುತ್ತದೆ.
ರೊಬೊಟಿಕ್ ಅಂಶಗಳು
ಅನೇಕ ರೀತಿಯ ರೋಬೋಟ್‌ಗಳಿವೆ. ಅವುಗಳನ್ನು ಅನೇಕ ವಿಭಿನ್ನ ಪರಿಸರಗಳಲ್ಲಿ ಮತ್ತು ಅನೇಕ ವಿಭಿನ್ನ ಬಳಕೆಗಳಿಗಾಗಿ ಬಳಸಲಾಗುತ್ತದೆ. ಅನ್ವಯ ಮತ್ತು ರೂಪದಲ್ಲಿ ಬಹಳ ವೈವಿಧ್ಯಮಯವಾಗಿದ್ದರೂ, ಅವುಗಳ ನಿರ್ಮಾಣದ ವಿಷಯಕ್ಕೆ ಬಂದಾಗ ಅವೆಲ್ಲವೂ ಮೂರು ಮೂಲಭೂತ ಹೋಲಿಕೆಗಳನ್ನು ಹಂಚಿಕೊಳ್ಳುತ್ತವೆ:
೧. ರೋಬೋಟ್ ಗಳು ಒಂದು ನಿರ್ದಿಷ್ಟ ಕಾರ್ಯವನ್ನು ಸಾಧಿಸಲು ವಿನ್ಯಾಸಗೊಳಿಸಲಾದ ಒಂದು ರೀತಿಯ ಯಾಂತ್ರಿಕ ರಚನೆ, ಚೌಕಟ್ಟು, ರೂಪ ಅಥವಾ ಆಕಾರವನ್ನು ಹೊಂದಿವೆ. ಉದಾಹರಣೆಗೆ, ಭಾರವಾದ ಧೂಳು ಅಥವಾ ಮಣ್ಣಿನ ಮೂಲಕ ಪ್ರಯಾಣಿಸಲು ವಿನ್ಯಾಸಗೊಳಿಸಲಾದ ರೋಬೋಟ್ ಕ್ಯಾಟರ್‌ಪಿಲ್ಲರ್ ಟ್ರ್ಯಾಕ್ ಗಳನ್ನು ಬಳಸಬಹುದು. ಒರಿಗಾಮಿ ಪ್ರೇರಿತ ರೋಬೋಟ್‌ಗಳು ವಿಪರೀತ ಪರಿಸರದಲ್ಲಿ ಗ್ರಹಿಸಬಹುದು ಮತ್ತು ವಿಶ್ಲೇಷಿಸಬಹುದು. ರೋಬೋಟ್‌ನ ಯಾಂತ್ರಿಕ ಅಂಶವು ಹೆಚ್ಚಾಗಿ ಗೊತ್ತುಪಡಿಸಿದ ಕಾರ್ಯವನ್ನು ಪೂರ್ಣಗೊಳಿಸಲು ಮತ್ತು ಅದರ ಸುತ್ತಲಿನ ಪರಿಸರದ ಭೌತಶಾಸ್ತ್ರದೊಂದಿಗೆ ವ್ಯವಹರಿಸಲು ಸೃಷ್ಟಿಕರ್ತನು ನಿರ್ಮಿಸಿದ ಪರಿಹಾರವಾಗಿದೆ.
೨. ರೋಬೋಟ್‌ಗಳು ಯಂತ್ರೋಪಕರಣಗಳಿಗೆ ಶಕ್ತಿ ನೀಡುವ ಮತ್ತು ನಿಯಂತ್ರಿಸುವ ವಿದ್ಯುತ್ ಘಟಕಗಳನ್ನು ಹೊಂದಿವೆ. ಉದಾಹರಣೆಗೆ, ಕ್ಯಾಟರ್‌ಪಿಲ್ಲರ್ ಟ್ರ್ಯಾಕ್ ಗಳನ್ನು ಹೊಂದಿರುವ ರೋಬೋಟ್ ಗೆ ಟ್ರ್ಯಾಕರ್ ಟ್ರೆಡ್ ಗಳನ್ನು ಸರಿಸಲು ಒಂದು ರೀತಿಯ ಶಕ್ತಿಯ ಅಗತ್ಯವಿರುತ್ತದೆ. ಆ ಶಕ್ತಿಯು ವಿದ್ಯುಚ್ಛಕ್ತಿಯ ರೂಪದಲ್ಲಿ ಬರುತ್ತದೆ ಹಾಗೂ ಅದು ತಂತಿಯ ಮೂಲಕ ಪ್ರಯಾಣಿಸಬೇಕಾಗುತ್ತದೆ ಮತ್ತು ಮೂಲಭೂತ ವಿದ್ಯುತ್ ಸರ್ಕ್ಯೂಟ್ ಆದ ಬ್ಯಾಟರಿಯಿಂದ ಹುಟ್ಟಿಕೊಳ್ಳಬೇಕಾಗುತ್ತದೆ. ಮುಖ್ಯವಾಗಿ ಪೆಟ್ರೋಲ್ ನಿಂದ ತಮ್ಮ ಶಕ್ತಿಯನ್ನು ಪಡೆಯುವ ಪೆಟ್ರೋಲ್ ಚಾಲಿತ ಯಂತ್ರಗಳಿಗೆ ಸಹ ದಹನ ಪ್ರಕ್ರಿಯೆಯನ್ನು ಪ್ರಾರಂಭಿಸಲು ವಿದ್ಯುತ್ ಪ್ರವಾಹದ ಅಗತ್ಯವಿರುತ್ತದೆ. ಅದಕ್ಕಾಗಿಯೇ ಕಾರುಗಳಂತಹ ಹೆಚ್ಚಿನ ಪೆಟ್ರೋಲ್ ಚಾಲಿತ ಯಂತ್ರಗಳು ಬ್ಯಾಟರಿಗಳನ್ನು ಹೊಂದಿವೆ. ರೋಬೋಟ್‌ಗಳ ವಿದ್ಯುತ್ ಅಂಶವನ್ನು ಚಲನೆ(ಮೋಟರ್ ಗಳ ಮೂಲಕ), ಸಂವೇದನೆ(ಶಾಖ, ಧ್ವನಿ, ಸ್ಥಾನ ಮತ್ತು ಶಕ್ತಿಯ ಸ್ಥಿತಿಯಂತಹ ವಿಷಯಗಳನ್ನು ಅಳೆಯಲು ವಿದ್ಯುತ್ ಸಂಕೇತಗಳನ್ನು ಬಳಸಲಾಗುತ್ತದೆ) ಮತ್ತು ಕಾರ್ಯಾಚರಣೆಗಾಗಿ ಬಳಸಲಾಗುತ್ತದೆ(ರೋಬೋಟ್ ಗಳಿಗೆ ಮೂಲಭೂತ ಕಾರ್ಯಾಚರಣೆಗಳನ್ನು ಸಕ್ರಿಯಗೊಳಿಸಲು ಮತ್ತು ನಿರ್ವಹಿಸಲು ತಮ್ಮ ಮೋಟರ್ ಗಳು ಮತ್ತು ಸಂವೇದಕಗಳಿಗೆ ಕೆಲವು ಮಟ್ಟದ ವಿದ್ಯುತ್ ಶಕ್ತಿಯ ಅಗತ್ಯವಿದೆ).
೩. ಎಲ್ಲಾ ರೋಬೋಟ್‌ಗಳು ಕೆಲವು ಮಟ್ಟದ ಕಂಪ್ಯೂಟರ್ ಪ್ರೋಗ್ರಾಮಿಂಗ್ ಕೋಡ್ ಅನ್ನು ಹೊಂದಿರುತ್ತವೆ. ಪ್ರೋಗ್ರಾಂ ಎಂದರೆ ರೋಬೋಟ್ ಯಾವಾಗ ಅಥವಾ ಹೇಗೆ ಏನನ್ನಾದರೂ ಮಾಡಬೇಕೆಂದು ನಿರ್ಧರಿಸುತ್ತದೆ. ಕ್ಯಾಟರ್‌ಪಿಲ್ಲರ್ ಟ್ರ್ಯಾಕ್‌ನ ಉದಾಹರಣೆಯಲ್ಲಿ, ಕೆಸರು ರಸ್ತೆಯ ಮೂಲಕ ಚಲಿಸಬೇಕಾದ ರೋಬೋಟ್ ಸರಿಯಾದ ಯಾಂತ್ರಿಕ ರಚನೆಯನ್ನು ಹೊಂದಿರಬಹುದು ಮತ್ತು ಅದರ ಬ್ಯಾಟರಿಯಿಂದ ಸರಿಯಾದ ಪ್ರಮಾಣದ ಶಕ್ತಿಯನ್ನು ಪಡೆಯಬಹುದು. ಆದರೆ ಚಲಿಸಲು ಹೇಳುವ ಪ್ರೋಗ್ರಾಂ ಇಲ್ಲದೆ ಎಲ್ಲಿಯೂ ಹೋಗಲು ಸಾಧ್ಯವಾಗುವುದಿಲ್ಲ. ಪ್ರೋಗ್ರಾಂಗಳು ರೋಬೋಟ್‌ನ ಪ್ರಮುಖ ಸಾರವಾಗಿದೆ. ಇದು ಅತ್ಯುತ್ತಮ ಯಾಂತ್ರಿಕ ಮತ್ತು ವಿದ್ಯುತ್ ನಿರ್ಮಾಣವನ್ನು ಹೊಂದಿರಬಹುದು. ಆದರೆ ಅದರ ಪ್ರೋಗ್ರಾಂ ಕಳಪೆಯಾಗಿ ರಚನಾತ್ಮಕವಾಗಿದ್ದರೆ, ಅದರ ಕಾರ್ಯಕ್ಷಮತೆ ತುಂಬಾ ಕಳಪೆಯಾಗಿರುತ್ತದೆ (ಅಥವಾ ಅದು ಕಾರ್ಯನಿರ್ವಹಿಸದೇ ಇರಬಹುದು). ಮೂರು ವಿಭಿನ್ನ ರೀತಿಯ ರೊಬೊಟಿಕ್ ಪ್ರೋಗ್ರಾಂಗಳಿವೆ. ಅವುಗಳು: ರಿಮೋಟ್ ಕಂಟ್ರೋಲ್, ಕೃತಕ ಬುದ್ಧಿಮತ್ತೆ ಮತ್ತು ಹೈಬ್ರಿಡ್. ರಿಮೋಟ್ ಕಂಟ್ರೋಲ್ ಪ್ರೋಗ್ರಾಮಿಂಗ್ ಹೊಂದಿರುವ ರೋಬೋಟ್ ಮೊದಲೇ ಅಸ್ತಿತ್ವದಲ್ಲಿರುವ ಆದೇಶಗಳ ಗುಂಪನ್ನು ಹೊಂದಿದೆ. ಅದು ನಿಯಂತ್ರಣ ಮೂಲದಿಂದ ಸಿಗ್ನಲ್ ಸ್ವೀಕರಿಸಿದಾಗ ಮಾತ್ರ ಕಾರ್ಯನಿರ್ವಹಿಸುತ್ತದೆ, ಸಾಮಾನ್ಯವಾಗಿ ರಿಮೋಟ್ ಕಂಟ್ರೋಲ್ ಹೊಂದಿರುವ ಮನುಷ್ಯ. ಪ್ರಾಥಮಿಕವಾಗಿ ಮಾನವ ಆದೇಶಗಳಿಂದ ನಿಯಂತ್ರಿಸಲ್ಪಡುವ ಸಾಧನಗಳನ್ನು ರೊಬೊಟಿಕ್ಸ್ ಗಿಂತ ಸ್ವಯಂಚಾಲಿತ(ಆಟೋಮೇಷನ್) ವಿಭಾಗದಲ್ಲಿ ಬರುತ್ತವೆ ಎಂದು ನೋಡುವುದು ಬಹುಶಃ ಹೆಚ್ಚು ಸೂಕ್ತವಾಗಿದೆ. ಕೃತಕ ಬುದ್ಧಿಮತ್ತೆಯನ್ನು ಬಳಸುವ ರೋಬೋಟ್‌ಗಳು ನಿಯಂತ್ರಣ ಮೂಲವಿಲ್ಲದೆ ತಮ್ಮದೇ ಆದ ಪರಿಸರದೊಂದಿಗೆ ಸಂವಹನ ನಡೆಸುತ್ತವೆ ಮತ್ತು ತಮ್ಮ ಮೊದಲೇ ಅಸ್ತಿತ್ವದಲ್ಲಿರುವ ಪ್ರೋಗ್ರಾಮಿಂಗ್ ಅನ್ನು ಬಳಸಿಕೊಂಡು ಅವರು ಎದುರಿಸುವ ವಸ್ತುಗಳು ಮತ್ತು ಸಮಸ್ಯೆಗಳಿಗೆ ಪ್ರತಿಕ್ರಿಯೆಗಳನ್ನು ನಿರ್ಧರಿಸಬಹುದು. ಹೈಬ್ರಿಡ್ ಎಂಬುದು ಎಐ ಮತ್ತು ಆರ್ ಸಿ ಕಾರ್ಯಗಳನ್ನು ಒಳಗೊಂಡಿರುವ ಪ್ರೋಗ್ರಾಮಿಂಗ್‌ನ ಒಂದು ರೂಪವಾಗಿದೆ.
ಬಳಕೆ/ ಅನ್ವಯಿಕೆಗಳು
ಹೆಚ್ಚು ಹೆಚ್ಚು ರೋಬೋಟ್‌ಗಳನ್ನು ನಿರ್ದಿಷ್ಟ ಕಾರ್ಯಗಳಿಗಾಗಿ ವಿನ್ಯಾಸಗೊಳಿಸಲಾಗಿರುವುದರಿಂದ, ವರ್ಗೀಕರಣದ ಈ ವಿಧಾನವು ಹೆಚ್ಚು ಪ್ರಸ್ತುತವಾಗುತ್ತದೆ. ಉದಾಹರಣೆಗೆ, ಅನೇಕ ರೋಬೋಟ್‌ಗಳನ್ನು ಅಸೆಂಬ್ಲಿ ಕೆಲಸಕ್ಕಾಗಿ ವಿನ್ಯಾಸಗೊಳಿಸಲಾಗಿದೆ. ಇದು ಇತರ ಅನ್ವಯಿಕೆಗಳಿಗೆ ಸುಲಭವಾಗಿ ಹೊಂದಿಕೊಳ್ಳದಿರಬಹುದು. ಅವುಗಳನ್ನು "ಅಸೆಂಬ್ಲಿ ರೋಬೋಟ್‌ಗಳು" ಎಂದು ಕರೆಯಲಾಗುತ್ತದೆ. ಸೀಮ್ ವೆಲ್ಡಿಂಗ್‌ಗಾಗಿ, ಕೆಲವು ಪೂರೈಕೆದಾರರು ರೋಬೋಟ್‌ನೊಂದಿಗೆ ಸಂಪೂರ್ಣ ವೆಲ್ಡಿಂಗ್ ವ್ಯವಸ್ಥೆಗಳನ್ನು ಒದಗಿಸುತ್ತಾರೆ. ಅಂದರೆ ವೆಲ್ಡಿಂಗ್ ಉಪಕರಣಗಳೊಂದಿಗೆ ಟರ್ನ್‌ಟೇಬಲ್ ಗಳಂತಹ ಇತರ ವಸ್ತು ನಿರ್ವಹಣಾ ಸೌಲಭ್ಯಗಳನ್ನು ಸಮಗ್ರ ಘಟಕವಾಗಿ ಒದಗಿಸುತ್ತಾರೆ. ಅಂತಹ ಸಂಯೋಜಿತ ರೊಬೊಟಿಕ್ ವ್ಯವಸ್ಥೆಯನ್ನು "ವೆಲ್ಡಿಂಗ್ ರೋಬೋಟ್" ಎಂದು ಕರೆಯಲಾಗುತ್ತದೆ. ಆದರೂ ಅದರ ಪ್ರತ್ಯೇಕ ಮ್ಯಾನಿಪ್ಯುಲೇಟರ್ ಘಟಕವನ್ನು ವಿವಿಧ ಕಾರ್ಯಗಳಿಗೆ ಅಳವಡಿಸಿಕೊಳ್ಳಬಹುದು. ಕೆಲವು ರೋಬೋಟ್‌ಗಳನ್ನು ನಿರ್ದಿಷ್ಟವಾಗಿ ಹೆವಿ ಲೋಡ್ ಮ್ಯಾನಿಪ್ಯುಲೇಶನ್ ಗಾಗಿ ವಿನ್ಯಾಸಗೊಳಿಸಲಾಗಿದೆ ಮತ್ತು ಅವುಗಳನ್ನು "ಹೆವಿ-ಡ್ಯೂಟಿ ರೋಬೋಟ್‌ಗಳು" ಎಂದು ಲೇಬಲ್ ಮಾಡಲಾಗಿದೆ.
ಪ್ರಸ್ತುತ ಮತ್ತು ಸಂಭಾವ್ಯ ಅನ್ವಯಿಕೆಗಳಲ್ಲಿ ಇವು ಸೇರಿವೆ:
ಉಲ್ಲೇಖಗಳು
ವರ್ಗ:ತಂತ್ರಜ್ಞಾನ ವರ್ಗ:ಮೆಕ್ಯಾನಿಕಲ್ ಇಂಜಿನಿಯರಿಂಗ್
೧೫೬೫
೧೫೬೫ ರಲ್ಲಿ ವಿಜಯನಗರ ಸಾಮ್ರಾಜ್ಯ ಹಾಗೂ ಸುಲ್ತಾನರ ನಡುವೆ ರಕ್ಕಸಗಿ-ತಂಗಡಗಿ ಯಲ್ಲಿ ತಾಳಿಕೋಟಿ ಯುದ್ಧ ನೆಡೆಯಿತು
ವರ್ಗ:ವರ್ಷಗಳು
ಪ್ರಣಿತಾ ಸುಭಾಷ್
ಪ್ರಣಿತಾ ಸುಭಾಷ್ ಭಾರತೀಯ ನಟಿ,  ರೂಪದರ್ಶಿ ಅವರು ಕನ್ನಡ, ತೆಲುಗು ಮತ್ತು ತಮಿಳು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಚಲನಚಿತ್ರಗಳಲ್ಲಿ ಅಭಿನಯಿಸುವದಕ್ಕಿಂತ ಮುಂಚಿತವಾಗಿ ಮಾಡೆಲಿಂಗ್ನಲ್ಲಿ ವೃತ್ತಿಜೀವನವನ್ನು  ಆರಂಭಿಸಿದರು. ೨೦೧೦ರ ಕನ್ನಡ ಚಿತ್ರವಾದ ಪೋರ್ಕಿ, ತೆಲುಗು ಚಲನಚಿತ್ರ ಪೊಕಿರಿ ಚಿತ್ರದ ರಿಮೇಕ್ನಲ್ಲಿ ನಟಿಯಾಗಿ ಅಭಿನಯಿಸಿದರು ಮತ್ತು ಅದೇ ವರ್ಷದಲ್ಲಿ ತೆಲುಗು ಚಲನಚಿತ್ರವಾದ ಎಮ್ ಪಿಲ್ಲೋ ಎಮ್ ಪಿಲ್ಲಡೊದಲ್ಲಿ ಅಭಿನಯಿಸಿದರು. ಅವರ ತಮಿಳು ಚೊಚ್ಚಲ ಚಿತ್ರ ಉದಯನ್ (೨೦೧೧). ಅವರು ಬಾವಾ (೨೦೧೦), ಅತ್ತಾರಿಂಟಿಕಿ ದಾರೇದಿ (೨೦೧೩), ಮಾಸ್ಯು ಎಂಜಿರಾ ಮಸಿಲಮಣಿ (೨೦೧೫), ಸಿಯಿ ಮತ್ತು ಎಣಕು ವೈಥಾ ಆದಿಮಾಗಿಲ್ ಜಾಯಿಯ ಎದುರಾಗಿ ಅನೇಕ ವಾಣಿಜ್ಯಿಕವಾಗಿ ಯಶಸ್ವಿ ತೆಲುಗು ಮತ್ತು ತಮಿಳು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡರು. ೨೦೧೨ ರಲ್ಲಿ, ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಪಡೆದ ಸಮಾನಾಂತರ ಚಿತ್ರ ಭೀಮಾ ತೀರದಲ್ಲಿ ಅವರು ಅಭಿನಯಿಸಿದರು, ಇದಕ್ಕಾಗಿ ಅವರು ಅತ್ಯುತ್ತಮ ಕನ್ನಡ ನಟಿಗಾಗಿ ಫಿಲ್ಮ್ಫೇರ್ ಪ್ರಶಸ್ತಿಗೆ ಮತ್ತು ಅತ್ಯುತ್ತಮ ಕನ್ನಡ ನಟಿಗಾಗಿ ಸೀಮಾ ಪ್ರಶಸ್ತಿಗೆ ನಾಮನಿರ್ದೇಶನಗೊಂಡರು.
ಆರಂಭಿಕ ಜೀವನ ಮತ್ತು ಕುಟುಂಬ
ಪ್ರಣಿತಾ ಅವರು ೧೭ ಅಕ್ಟೋಬರ್ ೧೯೯೨, ಬೆಂಗಳೂರಿನಲ್ಲಿ ಜನಿಸಿದರು. ಅವರ ತಂದೆ ಸುಭಾಷ್ ವೈದ್ಯರಾಗಿದ್ದು, ತಾಯಿ ಜಯಶ್ರಿಯು ಸ್ತ್ರೀರೋಗತಜ್ಞ. ಅವರು ಬೆಂಗಳೂರಿನಲ್ಲಿ ಆಸ್ಪತ್ರೆಯನ್ನು ನಡೆಸುತ್ತಿದ್ದಾರೆ. ಆಕೆ ತನ್ನ ಹೆತ್ತವರ ಒಬ್ಬಳೇ ಮಗಳು. ಅವರು ಕರ್ನಾಟಕದಲ್ಲಿ ತನ್ನ ಶಾಲಾ ಶಿಕ್ಷಣವನ್ನು ಮುಗಿಸಿದ್ದಾರೆ.
ವೃತ್ತಿಜೀವನ
ಪ್ರಣಿತಾ ಸುಭಾಷ್ ಅವರು 2010 ರ ಕನ್ನಡ ಚಿತ್ರ ಪೊರ್ಕಿ ಚಿತ್ರದಲ್ಲಿ ತಮ್ಮ ಪ್ರಥಮ ಚಿತ್ರದಲ್ಲಿ ಅಭಿನಯಿಸಿದರು, ಪೊರ್ಕಿ ಯಶಸ್ಸಿನ ನಂತರ, ಅವರು ಕನ್ನಡ ಚಲನಚಿತ್ರಗಳಿಂದ ಹಲವಾರು ಕೊಡುಗೆಗಳನ್ನು ತಿರಸ್ಕರಿಸಿದರು ಮತ್ತು ತೆಲುಗು ಚಲನಚಿತ್ರವಾದ ಬಾವಾಗೆ ಸಹಿ ಹಾಕುವ ಮೊದಲು ಆಕೆ ತನ್ನ ಯೋಜನೆಗಳ ಬಗ್ಗೆ ಆಯ್ಕೆ ಮಾಡಿಕೊಂಡರು, ಅಲ್ಲಿ ಅವರು ಪ್ರೀತಿಯ ವಿರುದ್ಧ ನಟಿಸಿದ ಲವ್ ಸ್ಟೋರಿ. ನಂತರ ಅವಳು ತನ್ನ ಮೊದಲ ತಮಿಳಿನ ಚಿತ್ರವಾದ ಉದಯನ್ ಪಾತ್ರದಲ್ಲಿ ಕಾಣಿಸಿಕೊಂಡಳು. ನಂತರ ತಮಿಳು ಮತ್ತು ತೆಲುಗು ಭಾಷೆಗಳಲ್ಲಿ ಬಿಡುಗಡೆಯಾದ ಕಾರ್ತಿ ಎದುರು ಆಕೆಯ ಎರಡನೇ ತಮಿಳು ಯೋಜನೆ ಸಗುನಿಗೆ ಸಹಿ ಹಾಕಿದರು. ಸಾಗುನಿ ಅವರ ಅತಿದೊಡ್ಡ ಬಿಡುಗಡೆಯಾಗಿತ್ತು: ವಿಶ್ವದಾದ್ಯಂತ 1,150 ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾದ ಚಿತ್ರ.
ಆಕೆ ನಂತರ ಜರಾಸಂಧ ಮತ್ತು ಭೀಮಾ ಥೀರದಲ್ಲಿ ಚಿತ್ರಗಳಲ್ಲಿ ಅಭಿನಯಿಸಿದರು, ದುನಿಯಾ ವಿಜಯ್ ಎದುರು ನಕ್ಸಲೀಯರ ನೈಜ-ಕಥೆ. ವಿಮರ್ಶಕರಿಂದ ಭೀಮವಳ ಪಾತ್ರಕ್ಕೆ ಪ್ರಣಿತ ಪ್ರಶಂಸಿಸಲ್ಪಟ್ಟರು ಮತ್ತು ಅದೇ ರೀತಿ ಫಿಲ್ಮ್ಫೇರ್ ನಾಮನಿರ್ದೇಶನವನ್ನು ಗೆದ್ದಿತು.
ಇದರ ನಂತರ, ಅವರು ತೆಲುಗು ಭಾಷೆಯ ಚಲನಚಿತ್ರ ಅತ್ತಾರಿಂಟಿಕಿ ದಾರೇದಿ ಚಿತ್ರದಲ್ಲಿ ಕಾಣಿಸಿಕೊಂಡರು, ಅದು 2013 ರ ಸೆಪ್ಟೆಂಬರ್ನಲ್ಲಿ ಬಿಡುಗಡೆಯಾಯಿತು ಮತ್ತು ಎಲ್ಲಾ ಸಮಯದಲ್ಲೂ ಅತಿ ಹೆಚ್ಚು ಹಣ ಗಳಿಸಿದ ತೆಲುಗು ಭಾಷೆಯ ಚಲನಚಿತ್ರವಾಗಿ ₹ 100 ಕೋಟಿ ಸಂಗ್ರಹವಾಯಿತು. ಇದು ಹಲವಾರು ಪ್ರಶಸ್ತಿ ಸಮಾರಂಭಗಳಲ್ಲಿ ತನ್ನ ನಾಮನಿರ್ದೇಶನಗಳನ್ನು ಗೆದ್ದಿತು. ಈ ಚಿತ್ರವು ಇತರ ಭಾಷೆಗಳಲ್ಲಿ ಮರುನಿರ್ಮಾಣ ಮಾಡಲಾಗುತ್ತಿದೆ.
ಒಡಂಬಡಿಕೆಗಳು
ಜೋಯಲೂಕಾಸ್, ಎಸ್.ವಿ.ಬಿ ಸಿಲ್ಕ್ಸ್ ಸೇಲಂ, ಬಾಂಬೆ ಜಿವೆಲ್ಲರಿ, ವೆಲ್ತ್ ಅಕಾಡೆಮಿ ಆಫ್ ಎಜುಕೇಷನ್, ಶ್ರೀ ಲಕ್ಷ್ಮಿ ಜ್ಯುವೆಲ್ಲರಿ, ಪಾಂಡಿಚೆರಿ ಮತ್ತು ಆರ್ಎಸ್ ಬ್ರದರ್ಸ್ ಮುಂತಾದ ಬ್ರಾಂಡ್ಗಳಿಗೆ ಪ್ರನಿತಾ ಸುಭಾಷ್ ಅನುಮೋದನೆ ನೀಡಿದ್ದಾರೆ. ಸೆಲೆಬ್ರಿಟಿ ಕ್ರಿಕೆಟ್ ಲೀಗ್ನ ಕರ್ನಾಟಕ ಬುಲ್ಡೊಜರ್ಸ್ ತಂಡದ ಬ್ರ್ಯಾಂಡ್ ಅಂಬಾಸಡರ್ ಆಗಿ ೨೦೧೩ ರಲ್ಲಿ ತನ್ನ ಮೂರನೆಯ ಋತುವಿನಲ್ಲಿ ಅವರನ್ನು ಸಹಿ ಮಾಡಿದರು.ಅಕ್ಟೋಬರ್ ೨೦೧೪ ರಲ್ಲಿ, ಪ್ರಣಿತ ಅವರೊಂದಿಗೆ ಅನು ಪ್ರಭಾಕರನ್ನು ಭಾರತದ ಆಭರಣಗಳ ರಾಯಭಾರಿಯಾಗಿ ಆಯ್ಕೆ ಮಾಡಲಾಯಿತು - ಬೆಂಗಳೂರಿನ ಫ್ಯಾಷನ್ ಆಭರಣ ಪ್ರದರ್ಶನ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಫಿ ಫಿ ದ್ವೀಪಗಳು
thumb|ದ್ವೀಪ ಫಿ ಫಿ ದ್ವೀಪಗಳು ಥೈಲ್ಯಾಂಡ್ ದೇಶದಲ್ಲಿ ದೊಡ್ಡ ದ್ವೀಪವಾದ ಫುಕೆಟ್ ಮತ್ತು ಪಶ್ಚಿಮ ಅಂಡಮಾನ್ ಸಮುದ್ರದ ನಡುವೆ ಇದ್ದು, ಒಂದು ದ್ವೀಪದಲ್ಲಿ ಮಾತ್ರ ಶಾಶ್ವತ ಜನವಸತಿ ಇದೆ. ಇನ್ನೊಂದು ದ್ವೀಪವನ್ನೂ ಪ್ರವಾಸಿಗಳು ಸಂದರ್ಶಿಸುವರು. ಈ ದ್ವೀಪಗಳು ತುಂಬ ರಮಣೀಯವಾಗಿದ್ದು, 'ದಿ  ಬೀಚ್' ಎಂಬ ಇಂಗ್ಲೀಷ್ ಚಲನಚಿತ್ರದಿಂದಾಗಿ ಇಲ್ಲಿ ಪ್ರವಾಸಿಗಳ ಬರವು ಬಹಳಷ್ಟು ಹೆಚ್ಚಾಗಿದೆ. ೨೦೦೪ ರಲ್ಲಿ ತ್ಸುನಾಮಿಯಿಂದಾಗಿ ಈ ದ್ವೀಪದಲ್ಲಿ ಬಹಳಷ್ಟು ಹಾನಿ ಸಂಭವಿಸಿದ್ದು ಈಗ ಬಹಳಷ್ಟನ್ನು ಸುಸ್ಥಿತಿಗೆ ತರಲಾಗಿದೆ.ಮೊದಲ್ಲೆಲ್ಲ ಅಂದರೆ ೧೯೪೦ರ ಸಮಯದಲ್ಲಿ ಈ ದ್ವೀಪದಲ್ಲಿ ಮುಸ್ಲಿಮ ಮೀನುಗಾರರು ಇದ್ದರು,ನಂತರ ಈ ದ್ವೀಪವು ತೆಂಗಿನ ತೋಟ ಆಯಿತು.ಫಿ ಫಿ ಡಾನ್ ಥಾಯ್ ಜನಸಂಖ್ಯೆಯಲ್ಲಿ 80% ಮುಸ್ಲಿಂರೇ ಇದ್ದರು.ಇಲ್ಲಿ ಸುಮಾರು ೨೦೦೦ ದಿಂದ ೩೦೦೦ ಮಂದಿ ಜನರಿದ್ದಾರೆ.
ಚಿತ್ರಗಳು
thumb|ದ್ವೀಪದ ಪ್ರವಾಸ
ವರ್ಗ:ದ್ವೀಪಗಳು ವರ್ಗ:ಥೈಲ್ಯಾಂಡ್
ಜಲ ವಿಜ್ಞಾನ
ಜಲ ವಿಜ್ಞಾನ ಶಾಸ್ತ್ರವು ಭೂಮಿಯ ಮೇಲಿರುವ ಜಲದ ಬಗೆಗಿನ ಅಧ್ಯಯನ.
ವರ್ಗ:ವಿಜ್ಞಾನ
ಜಲಕಂಠೇಶ್ವರ ದೇವಸ್ಥಾನ, ಕಲಾಸಿಪಾಳ್ಯ, ಬೆಂಗಳೂರು
ಬೆಂಗಳೂರು ನಗರದ ಹೃದಯ ಭಾಗವಾದ ಕಲಾಸಿಪಾಳ್ಯ ಬಸ್-ನಿಲ್ದಾಣದ ಪಕ್ಕದ ಬೀದಿಯಲ್ಲಿರುವ ಈ ದೇವಾಲಯ ಬೆಂಗಳೂರು ಚರಿತ್ರೆಯಲ್ಲಿ ಮುಖ್ಯ ಪಾತ್ರ ವಹಿಸಿದ ದೇವಾಲಯಗಳಲ್ಲಿ ಒಂದು. ಇಲ್ಲಿಯ ವಿವಿಧ ಶಿಲ್ಪಗಳಿಂದಾಗಿ ಮುಖ್ಯವಾದ ದೇವಸ್ಥಾನ ವೆನಿಸಿದೆ. ನಾಥಪಂಥದ ಸಂಪ್ರದಾಯದ ಹಿನ್ನೆಲೆಯಲ್ಲಿರುವ ನವನಾಥ ಮುನಿಗಳ ಶಿಲ್ಪಗಳನ್ನು ಇಲ್ಲಿಯ ಕಂಬದ ಮೇಲೆ ಉಬ್ಬು ಶಿಲ್ಪದ ರೂಪದಲ್ಲಿ ರಚಿಸಲಾಗಿದೆ. ನವನಾಥರ ಒಂಬತ್ತು ಮುನಿಗಳ ಶಿಲ್ಪಗಳು ಒಂದೆ ಸ್ಥಳದಲ್ಲಿ ದೊರೆಕಿದ ಉದಾಹರಣೆಗೆ ಈ ಜಲಕಂಠೇಶ್ವರ ದೇವಾಲಯವು ಸಾಕ್ಷಿ. ಅದರಂತೆ ಬೆಂಗಳೂರು ಕೋಟೆಯ ಒಳಾಂಗಣದಲ್ಲಿ ಶೈವ ದೇವಾಲಯ ಇರುವುದು ಕೂಡ ಮತ್ತೊಂದು ವಿಶೇಷ ಕ್ರಿ.ಶ. 1791ರಲ್ಲಿ ರಾಬರ್ಟ್ ಹೋಮ್ ರಚಿಸಿದ ಬೆಂಗಳೂರು ಕೋಟೆಯ ನಕ್ಷೆಯಲ್ಲಿ ಈ ದೇವಾಲಯವನ್ನು ತೋರಿಸಿದ್ದಾನೆ.
ದೇವಾಲಯದ ರಚನೆ
ಕಲಾಸಿಪಾಳ್ಯ ಬಸ್ ನಿಲ್ದಾಣದ ಎದುರು ಇರುವ ಬೀದಿಯ ಎಡಬದಿಯಲ್ಲಿದೆ. ಈ ದೇವಾಲಯ ಮೂಲತ: ಇಲ್ಲಿಯ ಕೋಟೆಯ ಈಶಾನ್ಯ ಮೂಲೆಯಲ್ಲಿದೆ. ನಗರ ರಚನೆಯ ವಾಸ್ತು ಪ್ರಕಾರ ಈಶಾನ್ಯ ಮೂಲೆಯಲ್ಲಿ ಜಲ ಅಥವಾ ನೀರಿನ ಸ್ಥಳವಿರಬೇಕು ಎಂಬುದು ಸಂಪ್ರದಾಯ, ಪ್ರಾಯಶಃ ಇಲ್ಲಿಯ ಜಲಕಂಠೇಶ್ವರ ಈ ಸಂಪ್ರದಾಯವನ್ನು ಅನುಸರಿಸಿದೆ. ಈ ದೇವಾಲಯದಲ್ಲಿ ಒಂಬತ್ತು ಅಂಕಣದ ವಿಶಾಲವಾದ ಮಂಟಪವನ್ನು ನಿರ್ಮಿಸಿ ಅದರ ಮಧ್ಯದಲ್ಲಿ ಮುರು ಗರ್ಭಗೃಹಗಳನ್ನು ನಿರ್ಮಿಸಲಾಗಿದೆ. ಮಧ್ಯದ ಗರ್ಭಗೃಹದಲ್ಲಿ ಪ್ರಧಾನ ದೇವರಾದ ಜಲಕಂಠೇಶ್ವರ ಶಿವಲಿಂಗವನ್ನು ಪ್ರತಿಷ್ಠಾಪಿಸಲಾಗಿದೆ. ಮುಖ್ಯ ಗರ್ಭಗೃಹದ ಇಕ್ಕೆಡೆಗಳಲ್ಲಿ ಎರಡು ಗರ್ಭಗೃಹಗಳನ್ನು ನಿರ್ಮಿಸಲಾಗಿದೆ. ಎಡಬದಿಯ ಗರ್ಭಗೃಹದಲ್ಲಿ ಪಾರ್ವತಿಯ ವಿಗ್ರಹವನ್ನು ಸ್ಥಾಪಿಸಲಾಗಿದೆ. ಅಮ್ಮನವರು ಎಂದು ಇದನ್ನು ಪೂಜಿಸುತ್ತಾರೆ. ಅದರಂತೆ ಬಲಬದಿಯ ಗರ್ಭಗೃಹದಲ್ಲಿ ಕೈಲಾಸನಾಥನ ಲೋಹದ ಶಿಲ್ಪವನ್ನು ಪ್ರತಿಸ್ಥಾಪಿಸಿ ಪೂಜಿಸುತ್ತಾರೆ. ಮುಖ್ಯ ಗರ್ಭಗೃಹ ವಿಸ್ತಾರದಲ್ಲಿ ಪಕ್ಕದ ಎರಡು ಗರ್ಭಗೃಹಗಳಿಗಿಂತ ದೊಡ್ಡದಾಗಿದೆ. ಮುಖ್ಯ ಗರ್ಭಗೃಹದ ಬಾಗಿಲವಾಡದಲ್ಲಿ ಶೈವ ಪಂಥ ಸಂಕೇತಗಳಾದ ಡಮರು, ತ್ರಿಶೂಲ ಹಾಗೂ ಗದೆಗಳನ್ನು ಹಿಡಿದು ತಿಭಂಗ ಮುದ್ರೆಯಲ್ಲಿ ನಿಂತಿರುವ ದ್ವಾರಪಾಲಕರ ಉಬ್ಬು ಶಿಲ್ಪಗಳಿವೆ. ಮುಖ್ಯ ಗರ್ಭಗೃಹಕ್ಕೆ ಪ್ರದಕ್ಷಿಣೆ ಮಾಡಲು ಅನುಕೂಲಕ್ಕಾಗಿ ಪಕ್ಕದ ಎರಡು ಉಪಗರ್ಭಗಳನ್ನು ಮುಖ್ಯ ಗರ್ಭಗೃಹದಿಂದ ಸ್ವಲ್ಪ ಅಂತರದಲ್ಲಿ ನಿರ್ಮಿಸಲಾಗಿದೆ. ಇಲ್ಲಿಯ ನವರಂಗವು ಆಯತಾಕಾರವಾಗಿದೆ. ಈ ನವರಂಗದ ಕಂಬಗಳಲ್ಲಿಯೂ ಉಬ್ಬುಶಿಲ್ಪಗಳನ್ನು ಮಾಡಲಾಗಿದೆ. ಯಾಳಿ; ನಂದಿ; ಯತಿ; ಹಾಗೂ ಲಜ್ಜಾಗೌರಿ ಉಬ್ಬುಶಿಲ್ಪಗಳಿವೆ. ನವರಂಗದ ಒಳಛಾವಣಿ ಅಥವಾ ಭುವನೇಶ್ವರಿಯಲ್ಲಿಯೂ ಅಲ್ಲಲ್ಲಿ ಉಬ್ಬುಶಿಲ್ಪಗಳನ್ನು ರಚಿಸಲಾಗಿದೆ. ನವರಂಗದ ಪ್ರವೇಶದ್ವಾರವು ಕೂಡ ವಿವಿಧ ಸೂಕ್ಷ್ಮಕೆತ್ತನೆಗಳ ಪಟ್ಟಿಕೆಗಳಿವೆ. ದ್ವಾರದ ಲಲಾಟದಲ್ಲಿ ಗಜಲಕ್ಷ್ಮಿ ಉಬ್ಬುಶಿಲ್ಪವಿದೆ. ಈ ನವರಂಗದ ಬಲಬದಿಯಲ್ಲಿ ಉಯ್ಯಾಲೆ ಕಮಾನು ರಚಿಸಲಾಗಿದೆ.
ನಾಥಮುನಿಗಳ ಶಿಲ್ಪಗಳು
ನವರಂಗದ ಮುಂಭಾಗದಲ್ಲಿ ಜಗಲಿಯ ರೂಪದಲ್ಲಿ ಮುಖಮಂಟಪವನ್ನು ನಿರ್ಮಿಸಲಾಗಿದೆ. ಈ ಜಗಲಿಗಳ ಮೇಲೆ ಸಾಲಾಗಿ ಕಂಬಗಳನ್ನು ಜೋಡಿಸಲಾಗಿದೆ. ಈ ಕಂಬಗಳು ತರಂಗ ಮಾದರಿಯ ಪೀಠಗಳ ಮೇಲೆ ಜೋಡಿಸಲಾಗಿವೆ. ಕಂಬಗಳು ಚಿತ್ರಖಂಡ ಮಾದರಿಯ ಶೈಲಿಯಲ್ಲಿ ರಚಿಸಲಾಗಿದೆ. ಇವು ಕೆಳಭಾಗದಲ್ಲಿ ಆಯತಾಕಾರ, ಅದರ ಮೇಲೆ ಅಷ್ಟಕೋನಾಕಾರ, ಮತ್ತೆ ಅದರ ಮೇಲೆ ಚೌಕಾಕಾರದ ವಿನ್ಯಾಸ ರಚನೆ ಹೊಂದಿವೆ. ಮೆಲ್ಬಾಗದಲ್ಲಿಯೂ ಕಂಬಗಳನ್ನು ಚೌಕಾಕಾರದ ಭಾಗಗಳಾಗಿ ರಚಿಸಲಾಗಿದೆ. ಪ್ರತಿ ಕಂಬಗಳ ಮೇಲೆ ಉಬ್ಬುಶಿಲ್ಪಗಳನ್ನು ಕೊರೆಯಲಾಗಿವೆ. ಇಲ್ಲಿಯ ಶಿಲ್ಪಗಳ ವೈವಿಧ್ಯತೆ ಗಮನಾರ್ಹ, ಬಲಭಾಗದ ಜಗಲಿಯ ಒಂದು ಕಂಬದ ಅದರ ನಾಲ್ಕು ಭಾಗಗಳಲ್ಲಿ ವಿವಿಧ ಭಂಗಿಗಳಲ್ಲಿರುವ ಯತಿಗಳ ಶಿಲ್ಪಗಳನ್ನು ರಚಿಸಲಾಗಿದೆ. ಈ ಯತಿಗಳು ಕುದುರೆ, ಸಿಂಹ, ವರಹ, ಮೀನು ಇತ್ಯಾದಿ ವಾಹನಗಳ ಮೇಲೆ ಕುಳಿತಿರುವರು. ಇವುಗಳಲ್ಲಿ ಕೆಲವರು ಚಿಲುಮೆಗಳನ್ನು ಕೈಯಲ್ಲಿ ಹಿಡಿದು ಧೂಮಪಾನ ಮಾಡುತ್ತಿರುವ ಭಂಗಿಗಳಲ್ಲಿ ತೋರಿಸಲಾಗಿದೆ. ಸ್ಥಳೀಯರ ಪ್ರಕಾರ ಇವು ರಾಶಿ ಶಿಲ್ಪಗಳೆಂದು ಕರೆಯುತ್ತಾರೆ. ಆದರೆ ರಾಶಿಯ ಶಿಲ್ಪಗಳಿಗಿಂತಲೂ ಭಿನ್ನವಾಗಿವೆ. ಇವರು ವಿವಿಧ ವಾಹನಗಳ ಮೇಲೆ ಕುಳಿತು ಚಿಲುಮೆ ಹಿಡಿದು ಅವಧೂತರಂತೆ ಚಿಲುಮೆ ಸೇದುತ್ತಿರುವರು. ಒಟ್ಟು ಒಂಬತ್ತು ಯತಿಗಳು ವಿವಿಧ ವಾಹನಗಳ ಮೇಲೆ ಕುಳಿತಿದ್ದಾರೆ. ಇಲ್ಲಿಯ ವಾಹನಗಳ ಆಧಾರದ ಮೇಲೆ ಇವರು ನಾಥಪಂಥದ ನವನಾಥ ಮುನಿಗಳೆಂದು ಗುರುತಿಸಲಾಗಿದೆ.
ದೇವಸ್ಥಾನದ ಗೋಪುರ ದ್ವಾರಗಳು
ಮೂಲತಃ ಈ ದೇವಸ್ಥಾನಕ್ಕೆ ಎರಡು ಗೋಪುರ ದ್ವಾರಗಳು ಇದ್ದಂತೆ ಕಾಣುತ್ತದೆ. ಪೂರ್ವದ ಗೋಪುರ ದ್ವಾರ ನಾಶವಾಗಿದೆ. ಅದರ ಬದಲಿಗೆ ಈಗ ಚಿಕ್ಕ ದ್ವಾರ ಉಳಿದುಕೊಂಡಿದೆ. ಉತ್ತರ ಗೋಪರ ದ್ವಾರ ವ ಉಳಿದುಕೊಂಡಿದೆ. ಇದನ್ನು ಈಗ ಪ್ರವೇಶಕ್ಕೆ ನಿರ್ಬಂಧಿಸಿದ್ದಾರೆ. ಒಟ್ಟಿನಲ್ಲಿ ಜಲಕಂಠೇಶ್ವರ ದೇವಾಲಯ ಬೆಂಗಳೂರು ಕೋಟೆಯ ಒಳಾಂಗಣದಲ್ಲಿದ್ದ ಒಂದು ಹಳೆಯ ಸ್ಮಾರಕವಾಗಿದ್ದು, ನಗರದ ಪರಂಪರೆಯ ಪ್ರತೀಕವಾಗಿದೆ. ನವನಾಥ ಮುನಿಗಳ ಶಿಲ್ಪಗಳಿಂದ ಇದನ್ನು ಬಹಳ ಮಹತ್ವದ ದೇವಸ್ಥಾನವಾಗಿ ಪರಿಗಣಿಸಲಾಗಿದೆ.
ವಿದ್ವಾಂಸರ ವಿಶ್ಲೇಷಣೆ
ವಿದ್ವಾಂಸರಾದ ಅನಿಲಾ ವರ್ಗಿಸ್ ಅವರು ಈ ದೇವಾಲಯದ ಶಿಲ್ಪಗಳನ್ನು ವಿಶಿಷ್ಟವೆಂದು ಗುರುತಿಸಿ ಇವು ನವನಾಥಮುನಿಗಳ ಶಿಲ್ಪಗಳೆಂದು ಹೇಳಿದ್ದಾರೆ. ಇದೇ ತೆರನಾದ ನವನಾಥರ ಶಿಲ್ಪಗಳು ಹಲಸೂರಿನ ಸೋಮೇಶ್ವರ ದೇವಸ್ಥಾನದ ಬಲಬದಿಯ ಹೊರಗೋಡೆಯ ಮೇಲೆಯೂ ರಚಿಸಲಾಗಿದೆ. ನವನಾಥರ ಒಂಬತ್ತು ನಾಥ ಮುನಿಗಳ ಶಿಲ್ಪಗಳು ಒಂದೆಡೆ ದೊರಕಿರುವುದು ಬಹಳ ವಿಶೇಷ, ವಿದ್ವಾಂಸರ ಅಭಿಪ್ರಾಯದ ಪ್ರಕಾರ ಇಡೀ ದಕ್ಷಿಣ ಭಾರತದಲ್ಲಿಯೇ ಬೇರೆಡೆ ನವನಾಥಮುನಿಗಳ ಶಿಲ್ಪಗಳು ಒಟ್ಟಿಗೆ ಒಂದೆಡೆ ದೊರಕಿದ ಉದಾಹರಣೆಗಳು ಇಲ್ಲ. ವಿಜಯನಗರ ದೇವಸ್ಥಾನಗಳಲ್ಲಿ ಅಪರೂಪಕ್ಕೆ ಆಯ್ದ ನಾಥ-ಮುನಿಗಳ ಶಿಲ್ಪಗಳು ಕಂಬ ಅಥವಾ ಗೋಡೆಗಳ ಮೇಲೆ ಅಲ್ಲಲ್ಲಿ ರಚಿಸಿರುವ ಉದಾಹರಣೆಗಳಿವೆ. ಆದರೆ ಒಟ್ಟಿಗೆ ಒಂಬತ್ತು ನಾಥ-ಮುನಿಗಳ ಶಿಲ್ಪಗಳು ಒಂದೆಡೆ ರಚಿಸಿರುವ ಅಪರೂಪದ ಉದಾಹರಣೆ ಬೆಂಗಳೂರಿನ ಜಲಕಂಠೇಶ್ವರ ಹಾಗೂ ಹಲಸೂರಿನ ಸೋಮೇಶ್ವರ ದೇವಾಲಯಗಳು ಮಾತ್ರ ಇದು ನಗರದ ಒಂದು ಹೆಮ್ಮೆಯ ವಿಷಯ. ಮುಖಮಂಟಪದ ಇನ್ನುಳಿದ ಕಂಬಗಳ ಮೇಲೂ ಕತ್ತಿವರಸೆಯಲ್ಲಿ ನಿರತ ಸೈನಿಕರ ಶಿಲ್ಪ; ಕುಳಿತಿರುವ ಗಣೇಶ; ಯಾಳಿ, ಮತ್ತು ಸಿಂಹಗಳ ಉಬ್ಬುಶಿಲ್ಪಗಳಿವೆ. ಜಲಕಂಠೇಶ್ವರ ದೇವಸ್ಥಾನದ ಮುಂಭಾಗದಲ್ಲಿ ಸುಮಾರು 20 ಅಡಿ ಎತ್ತರದ ಏಕಶಿಲಾ ನಂದಿಧ್ವಜಸ್ತಂಭವಿದೆ. ಈ ಸ್ತಂಭದ ಮೇಲೆ ಶಿವನ ಸಂಕೇತಗಳಾದ ತ್ರಿಶೂಲ, ಡಮರು, ಮಾನವ ಆಕೃತಿಯ ನಂದಿ ಹಾಗೂ ಆಂಜನೇಯ ಉಬ್ಬುಶಿಲ್ಪಗಳನ್ನು ರಚಿಸಲಾಗಿದೆ.
ಸುಬ್ರಮಣ್ಯ,ಕರ್ನಾಟಕ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ <templatestyles src="Module:Infobox/styles.css"> link=//upload.wikimedia.org/wikipedia/commons/thumb/0/04/Places_in_western_ghat_karntataka_between_subramanya_and_sakleshpur_14.jpg/220px-Places_in_western_ghat_karntataka_between_subramanya_and_sakleshpur_14.jpg|thumb| ಸುಬ್ರಹ್ಮಣ್ಯದಿಂದ ಸಕಲೇಶಪುರಕ್ಕೆ ಸುಬ್ರಹ್ಮಣ್ಯವು ಭಾರತದ ದಕ್ಷಿಣ ಕನ್ನಡದ ಸುಳ್ಯ ತಾಲೂಕಿನಲ್ಲಿರುವ ಒಂದು ಗ್ರಾಮ. ಇಲ್ಲಿ ಕುಕ್ಕೆ ಸುಬ್ರಹ್ಮಣ್ಯ ದೇವಸ್ಥಾನವಿದೆ. ಇದು ಮಂಗಳೂರಿನಿಂದ ಸುಮಾರು 105 km ರೈಲು ಮತ್ತು ರಸ್ತೆಯ ಮೂಲಕ ಸಂಪರ್ಕ ಹೊಂದಿದೆ. ಇದನ್ನು ಮೂಲತಃ ಕುಕ್ಕೆ ಪಟ್ಟಣ ಎಂದು ಹೆಸರಿಸಲಾಗಿದೆ.
ಯಾತ್ರಾ ಕೇಂದ್ರ
link=//upload.wikimedia.org/wikipedia/commons/thumb/d/d9/Kukke_Subramanya_Temple-2.jpg/300px-Kukke_Subramanya_Temple-2.jpg|right|thumb|400x400px| ಕುಕ್ಕೆ ಸುಬ್ರಹ್ಮಣ್ಯ ದೇವಸ್ಥಾನ ಈ ಗ್ರಾಮವು ಸುಬ್ರಹ್ಮಣ್ಯದ ಕುಕ್ಕೆ ಸುಬ್ರಹ್ಮಣ್ಯ ದೇವಸ್ಥಾನಕ್ಕೆ ಭೇಟಿ ನೀಡುವ ಯಾತ್ರಾರ್ಥಿಗಳಿಗೆ ಒಂದು ರೀತಿಯ ವಿಶ್ರಾಂತಿ ಕೇಂದ್ರವಾಗಿದೆ. ಈ ಗ್ರಾಮವು ಕುಮಾರಧಾರ ನದಿಯಿಂದ ಆವೃತವಾಗಿದೆ. ಕುಮಾರಧಾರದ ಉಪನದಿಯಾದ ದರ್ಪಣ ತೀರ್ಥವು ದೇವಾಲಯದ ಹಿಂಭಾಗದಲ್ಲಿ ಹರಿಯುತ್ತದೆ.
ವಾಸುಕಿ ಮತ್ತು ಇತರ ಹಾವುಗಳು ಸುಬ್ರಹ್ಮಣ್ಯದಲ್ಲಿನ ಗುಹೆಗಳಲ್ಲಿ ಸುಬ್ರಹ್ಮಣ್ಯ ದೇವರ ಅಡಿಯಲ್ಲಿ ಆಶ್ರಯ ಪಡೆದಿವೆ ಎಂಬ ನಂಬಿಕೆಯಿದೆ. ಇಲ್ಲಿ ಸುಬ್ರಹ್ಮಣ್ಯನನ್ನು ಹಾವು ಎಂದು ಭಾವಿಸಿ ಪೂಜಿಸಲಾಗುತ್ತದೆ.
ದಂತಕಥೆ
ಒಂದು ಪುರಾಣದ ಪ್ರಕಾರ ರಾಕ್ಷಸ ದೊರೆಗಳಾದ ತಾರಕ ಮತ್ತು ಶೂರ ಪದ್ಮಾಸುರ ಮತ್ತು ಅವರ ಅನುಯಾಯಿಗಳನ್ನು ಯುದ್ಧದಲ್ಲಿ ಕೊಂದ ನಂತರ ಭಗವಾನ್ ಷಣ್ಮುಖನು ತನ್ನ ಸಹೋದರ ಗಣೇಶ ಮತ್ತು ಇತರರೊಂದಿಗೆ ಕುಮಾರ ಪರ್ವತವನ್ನು ತಲುಪಿದನು ಅವನನ್ನು ಇಂದ್ರ ಮತ್ತು ಅವನ ಅನುಯಾಯಿಗಳು ಬರಮಾಡಿಕೊಂಡರು. ಇಂದ್ರನು ಬಹಳ ಸಂತೋಷದಿಂದ ಕುಮಾರ ಸ್ವಾಮಿಯನ್ನು ತನ್ನ ಮಗಳು ದೇವಸೇನೆಯನ್ನು ಸ್ವೀಕರಿಸಲು ಮತ್ತು ಮದುವೆಯಾಗಲು ಪ್ರಾರ್ಥಿಸಿದನು ಅದಕ್ಕೆ ಭಗವಂತನು ತಕ್ಷಣ ಒಪ್ಪಿದನು. ಕುಮಾರ ಪರ್ವತದಲ್ಲಿ ಮಾರ್ಗಶಿರ ಶುದ್ಧ ಷಷ್ಠಿಯಂದು ದೈವಿಕ ವಿವಾಹ ನೆರವೇರಿತು. ಬ್ರಹ್ಮ, ವಿಷ್ಣು, ರುದ್ರ ಮತ್ತು ಇತರ ಅನೇಕ ದೇವತೆಗಳು ಷಣ್ಮುಖನ ಮದುವೆ ಮತ್ತು ಪಟ್ಟಾಭಿಷೇಕ ಸಮಾರಂಭಕ್ಕಾಗಿ ಒಟ್ಟುಗೂಡಿದರು ಇದಕ್ಕಾಗಿ ಹಲವಾರು ಪವಿತ್ರ ನದಿಗಳ ನೀರನ್ನು ತರಲಾಯಿತು. ಇವುಗಳೊಂದಿಗೆ ಮಹಾಭಿಷೇಕದ ನೀರು ಕೆಳಗೆ ಬಿದ್ದು ನದಿಯಾಗಿ ರೂಪುಗೊಂಡಿತು ಇದನ್ನು ನಂತರ ಕುಮಾರಧಾರ ಎಂದು ಕರೆಯಲಾಯಿತು.
ಗರುಡನ ದಾಳಿಯನ್ನು ತಪ್ಪಿಸಲು ಕುಕ್ಕೆ ಸುಬ್ರಹ್ಮಣ್ಯದ ಬಿಲದ್ವಾರ ಗುಹೆಗಳಲ್ಲಿ ಶಿವಭಕ್ತ ಮತ್ತು ಸರ್ಪ ರಾಜ ವಾಸುಕಿ ವರ್ಷಗಳ ಕಾಲ ತಪಸ್ಸನ್ನು ಆಚರಿಸುತ್ತಿದ್ದರು. ಭಗವಾನ್ ಶಿವನ ಆಜ್ಞೆ ಅನುಸರಿಸಿ ಷಣ್ಮುಖನು ವಾಸುಕಿಗೆ ದರ್ಶನವನ್ನು ನೀಡಿದನು ಮತ್ತು ಅವನು ತನ್ನ ಭಕ್ತನೊಂದಿಗೆ ಈ ಸ್ಥಳದಲ್ಲಿ ಶಾಶ್ವತವಾಗಿ ನೆಲೆಸುತ್ತೇನೆ ಎಂದು ಆಶೀರ್ವದಿಸಿದನು. ಆದ್ದರಿಂದ ವಾಸುಕಿ ಅಥವಾ ನಾಗರಾಜನಿಗೆ ಸಲ್ಲಿಸುವ ಪೂಜೆಗಳು ಸುಬ್ರಹ್ಮಣ್ಯ ದೇವರಿಗೆ ಸಲ್ಲುತ್ತವೆ.
ಮಧ್ವಾಚಾರ್ಯರು ಸಹ ಈ ಸ್ಥಳಕ್ಕೆ ಭೇಟಿ ನೀಡಿದ್ದಾರೆ ಮತ್ತು ಇಲ್ಲಿ ಒಂದು ಮಠವನ್ನು ಸ್ಥಾಪಿಸಿದ್ದಾರೆ. ಕುಕ್ಕೆ ಸುಬ್ರಹ್ಮಣ್ಯ ಮಠದ ವಿಶೇಷತೆಯೆಂದರೆ ಇಲ್ಲಿ ಶಕ್ತಿಶಾಲಿ ಸಂಪುಟ ಇದೆ. ಜಗದ್ಗುರು ಶ್ರೀ ಮಧ್ವಾಚಾರ್ಯರು ಮಹಾನ್ ಶ್ರೀ ವೇದವ್ಯಾಸರ ಮಾರ್ಗದರ್ಶನದಲ್ಲಿ ಹಿಂದೂ ಧರ್ಮಗ್ರಂಥಕ್ಕೆ ವ್ಯಾಖ್ಯಾನಗಳನ್ನು ಬರೆಯಲು ಹಿಮಾಲಯಕ್ಕೆ ಹೋದಾಗ ವೇದವ್ಯಾಸರು ಅವರಿಗೆ ೮ ವ್ಯಾಸ ಮುಷ್ಟಿ ಸಾಲಿಗ್ರಾಮಗಳನ್ನು ನೀಡಿದ್ದರು. ಶ್ರೀ ಮಧ್ವಾಚಾರ್ಯರು ೧೪೪ ಲಕ್ಷ್ಮೀ ನಾರಾಯಣ ಸಾಲಿಗ್ರಾಮಗಳು ಮತ್ತು ೧ ಲಕ್ಷ್ಮೀ ನರಸಿಂಹ ಸಾಲಿಗ್ರಾಮಗಳೊಂದಿಗೆ ಇವುಗಳಲ್ಲಿ ೫ ಅನ್ನು ತೆಗೆದುಕೊಂಡು ಒಂದು ಸಂಪುಟದೊಳಗೆ ಹಾಕಿದರು. ಈ ಸಂಪುಟವೇ ಅಂತಿಮವಾಗಿ ನರಸಿಂಹ ಸಂಪುಟ ಎಂದು ಹೆಸರಾಯಿತು. ಶ್ರೀ ಮಧ್ವಾಚಾರ್ಯರು ಈ ಸಂಪುಟವನ್ನು ಎಷ್ಟರಮಟ್ಟಿಗೆ ಪೂಜಿಸಿದ್ದಾರೆಂದರೆ ಈ ಸಂಪುಟವನ್ನು ಶಾಸ್ತ್ರಗಳು ಶ್ರೀ ಮಧ್ವಾಚಾರ್ಯರ ಹೃದಯವೆಂದು ಕರೆದಿವೆ ಎಂದು ಹೇಳಲಾಗುತ್ತದೆ. ಶ್ರೀ ಅನಿರುದ್ಧ ತೀರ್ಥರು ಈ ಮಠದ ಮೊದಲ ಮಠಾಧೀಶರಾಗಿ ಸೇವೆ ಸಲ್ಲಿಸುತ್ತಿದ್ದಾಗ ಆಗಿನ ರಾಜ (ಸ್ಥಳೀಯ ಪ್ರದೇಶದ) ಬಲ್ಲಾಳರಾಯರು ಆನೆಯ ಕಾಲಿನ ಕೆಳಗೆ ಇಟ್ಟು ಸಂಪುಟವನ್ನು ಒಡೆಯಲು ಪ್ರಯತ್ನಿಸಿದಾಗ ಸಂಪುಟ ಒಡೆಯುವ ಬದಲು ಆನೆ ಸ್ಥಳದಲ್ಲೇ ಸಾವನ್ನಪ್ಪಿದೆ. ಕ್ಷಮೆಯಾಚಿಸಿದ ಮತ್ತು ಪಶ್ಚಾತ್ತಾಪಪಟ್ಟ ರಾಜನು ತನ್ನ ತಪ್ಪನ್ನು ಅರಿತು ಮಠಕ್ಕೆ ತನ್ನ ಆಸ್ತಿಯನ್ನು ದಾನ ಮಾಡಿದನು. ಶ್ರೀ ಮಧ್ವಾಚಾರ್ಯರು ಅವರ ಸಹೋದರರಾದ ಶ್ರೀ ವಿಷ್ಣು ತೀರ್ಥರಿಗೆ ಸನ್ಯಾಸ ದೀಕ್ಷೆಯನ್ನು ನೀಡಿದರು ಮತ್ತು ಅವರನ್ನು ಮಠದ ಮುಖ್ಯಸ್ಥರನ್ನಾಗಿ ಮಾಡಿದರು. ಶ್ರೀ ವಿಷ್ಣು ತೀರ್ಥರು ಸಂಪುಟ ನರಸಿಂಹ, ವ್ಯಾಸ ಮುಷ್ಟಿ, ವಿಠಲ ಮತ್ತು ರುಕ್ಮಿಣಿ ಮತ್ತು ಸತ್ಯಭಾಮಾ ಮತ್ತು ನಗುತ್ತಿರುವ ಲಕ್ಷ್ಮೀ ನರಸಿಂಹನನ್ನು ಮಠದಲ್ಲಿ ಸ್ಥಾಪಿಸಿದರು. ಅವರ ಬೃಂದಾವನವನ್ನು ಹುಡುಕುವಲ್ಲಿ ಯಾರೂ ಯಶಸ್ವಿಯಾಗದ ಕಾರಣ ಶ್ರೀ ವಿಷ್ಣು ತೀರ್ಥರು ಇನ್ನೂ ಸಿದ್ಧ ಪರ್ವತದಲ್ಲಿ ಪ್ರಾರ್ಥನೆ ಮತ್ತು ತಪಸ್ಸು ಮಾಡುತ್ತಿದ್ದಾರೆ ಎಂದು ಹಲವರು ನಂಬುತ್ತಾರೆ. ಆರಂಭದಲ್ಲಿ ಶ್ರೀ ವಿಷ್ಣು ತೀರ್ಥರು ತಮ್ಮೊಂದಿಗೆ ಸಂಪುಟವನ್ನು ಹೊಂದಿದ್ದರು ಆದರೆ ಶ್ರೀ ಅನಿರುದ್ಧ ತೀರ್ಥರ ಕೋರಿಕೆಯ ಮೇರೆಗೆ ಅದನ್ನು ಕುಮಾರ ಧಾರ ನದಿಯ ಮೂಲಕ ಮಠಕ್ಕೆ ಕಳುಹಿಸಿದರು ಎಂದು ಹೇಳಲಾಗುತ್ತದೆ.
ಚಾರಣ
ಈ ಕುಮಾರ ಪರ್ವತಕ್ಕೆ ( ಪುಷ್ಪಗಿರಿ ) ಎರಡು ಮಾರ್ಗಗಳಿವೆ:- ಒಂದು ಸುಬ್ರಹ್ಮಣ್ಯದಿಂದ ಮತ್ತು ಇನ್ನೊಂದು ಸೋಮವಾರಪೇಟೆಯಿಂದ. ಸೋಮವಾರಪೇಟೆಯಿಂದ ಮಾರ್ಗವು ಚಿಕ್ಕದಾಗಿದೆ ಸುಮಾರು 8 km, ಮತ್ತು ಸುಬ್ರಹ್ಮಣ್ಯದಿಂದ ಇದು ಸುಮಾರು 14 km. ಶಿಖರವು ಸುಮಾರು 1712 m ) ಎತ್ತರದಲ್ಲಿದೆ.
ಹಸಿರು ಮಾರ್ಗವು ಭಾರತದ ಬೆಂಗಳೂರು ಮತ್ತು ಮಂಗಳೂರು ರೈಲು ಮಾರ್ಗದ ಉದ್ದಕ್ಕೂ ಇರುವ ಒಂದು ಭಾಗವಾಗಿದೆ, ಪಶ್ಚಿಮ ಘಟ್ಟದ ಪರ್ವತ ಶ್ರೇಣಿಗಳ ಪ್ರಾಚೀನ ಭಾಗದೊಳಗೆ ಇದನ್ನು ಸಾಮಾನ್ಯವಾಗಿ ಚಾರಣಿಗರ ಸ್ವರ್ಗ ಎಂದು ಕರೆಯಲಾಗುತ್ತದೆ. ಸಕಲೇಶಪುರದಿಂದ ಕುಕ್ಕೆ ಸುಬ್ರಹ್ಮಣ್ಯ ರಸ್ತೆ ನಿಲ್ದಾಣದವರೆಗಿನ ರೈಲ್ವೆ ಹಳಿಯಲ್ಲಿನ ಈ ಭಾಗವು ದಟ್ಟವಾದ ಹಸಿರು ಅರಣ್ಯವನ್ನು ಹೊಂದಿದೆ. ಟ್ರ್ಯಾಕ್‌ನ ಈ ವಿಸ್ತರಣೆಯು ಸುಮಾರು 52 km ಸುಮಾರು ೫೦ ಸುರಂಗಗಳು ಮತ್ತು ಸೇತುವೆಗಳನ್ನು ಹೊಂದಿದೆ, ಉದ್ದವು ಕೆಲವು ಮೀಟರ್‌ಗಳಿಂದ 750 m ) ಮತ್ತು ಎತ್ತರವು ಮೀಟರ್‌ಗಳಿಂದ 200 m.
ಉಲ್ಲೇಖಗಳು
<references group="" responsive="0">
ಕನ್ನಡ ಕಿರುತೆರೆ ವಾಹಿನಿಗಳ ಪಟ್ಟಿ
ದಕ್ಷಿಣ ಭಾರತದ ಕರ್ನಾಟಕದಲ್ಲಿ ವ್ಯಾಪಕವಾಗಿ ಮಾತನಾಡುವ ದ್ರಾವಿಡ ಭಾಷೆಯಾದ ಕನ್ನಡ ಭಾಷೆಯಲ್ಲಿ ಪ್ರಸ್ತುತ ಉಪಗ್ರಹ ದೂರದರ್ಶನ ಚಾನೆಲ್‌ಗಳ ಪಟ್ಟಿಯನ್ನು ಕೆಳಗೆ ನೀಡಲಾಗಿದೆ. ಕೆಳಗಿನ ಪಟ್ಟಿಯಲ್ಲಿರುವುದನ್ನು ಹೊರತುಪಡಿಸಿ, ಸ್ಥಳೀಯ ಕೇಬಲ್ ಟಿವಿ ಆಪರೇಟರ್‌ಗಳು ನಡೆಸುವ ಕೆಲವು ನಗರಗಳು ಅಥವಾ ಜಿಲ್ಲೆಗಳಿಗೆ ಸೀಮಿತವಾಗಿರುವ ಇತರ ಹಲವು ಕನ್ನಡ ಚಾನೆಲ್‌ಗಳು ಅಸ್ತಿತ್ವದಲ್ಲಿವೆ
ಸಾವೊ ಟೋಮೆ ಮತ್ತು ಪ್ರಿನ್ಸಿಪೆ
ಸಾವೊ ಟೋಮೆ ಮತ್ತು ಪ್ರಿನ್ಸಿಪೆ ಅಧಿಕೃತವಾಗಿ ಸಾವೊ ಟೋಮೆ ಮತ್ತು ಪ್ರಿನ್ಸಿಪೆ ಪ್ರಜಾಸತ್ತಾತ್ಮಕ ಗಣರಾಜ್ಯ, ಗಿನಿ ಕೊಲ್ಲಿಯಲ್ಲಿರುವ ಒಂದು ದ್ವೀಪರಾಷ್ಟ್ರ. ಮಧ್ಯ ಆಫ್ರಿಕಾದ ಪಶ್ಚಿಮ ಭಾಗದಲ್ಲಿರುವ ಗಾಬೊನ್ ದೇಶದ ತಟದಿಂದ ಸುಮಾರು ೨೨೫ ಮತ್ತು ೨೫೦ ಕಿ.ಮಿ. ದೂರದಲ್ಲಿರುವ ಸಾವೊ ಟೋಮೆ ದ್ವೀಪ ಮತ್ತು ಪ್ರಿನ್ಸಿಪೆ ದ್ವೀಪ ಈ ದೇಶದ ಭಾಗಗಳು.
ವರ್ಗ:ಮಧ್ಯ ಆಫ್ರಿಕಾ ವರ್ಗ:ಆಫ್ರಿಕ ಖಂಡದ ದೇಶಗಳು
ಏಕದಂತ (ಚಲನಚಿತ್ರ)
ಏಕದಂತ(ಚಲನಚಿತ್ರ) ಒಂದು ಕನ್ನಡ ಭಾಷೆಯ ಹಾಸ್ಯ - ನಾಟಕ ಚಿತ್ರವಾಗಿದೆ. ಈ ಚಿತ್ರದ ಪ್ರಮುಖ ಪಾತ್ರಗಳಲ್ಲಿ ವಿಷ್ಣುವರ್ಧನ್, ಪ್ರೇಮಾ ಮತ್ತು ರಮೇಶ್ ಅರವಿಂದ್ ಅಭಿನಯಿಸಿದ್ದಾರೆ. ಈ ಚಿತ್ರವನ್ನು ಮರಾಠಿಯ ನವ್ರ ಮಜ ನವಾಸಾಚಾ ಎಂಬ ಚಿತ್ರದಿಂದ ರಿಮೇಕ್ ಮಾಡಿದ್ದಾರೆ.
ಹಸಿರು ಕ್ರಾಂತಿ
ಹಸಿರು ಕ್ರಾಂತಿ ಎಂದರೇನು?
ಹಸಿರು ಕ್ರಾಂತಿಯು ಸ೦ಶೋಧನೆ,ಅಭಿವೃದ್ದಿ ಮತ್ತು ತ೦ತ್ರಜ್ನಾನದ ಬದಲವಣೆಯ ಮೊದಲನೆಯ ಹ೦ತವಾಗಿ ಅಥವಾ ಗುಚ್ಚವಾಗಿ ೧೯೪೦ ಹಾಗು ೧೯೬೦ರ ನಡುವೆ ಕಂಡು ಬರುತ್ತದೆ. ಇದು ದೇಶದೆಲ್ಲೆಡೆ ಕೃಷಿಯ ಉತ್ಪಾದನೆಯನ್ನು ಹೆಚ್ಚಿಸಿತು. ಅದರಲ್ಲೂ ಅಬಿವೃದ್ದಿ ಹೊ೦ದುತ್ತಿರುವ ದೇಶಗಳಲ್ಲಿ ತು೦ಬಾ ಪ್ರಮುಖವಾಗಿ ೧೯೬೦ರ ನಂತರ ಕಾಣಬಹುದು.
ಏಕದಂತ (ಚಲನಚಿತ್ರ)
ಈ ಚಿತ್ರವು ೧೬ನೇ ಮಾರ್ಚ್ ೨೦೦೭ ರಲ್ಲಿ ಬಿಡುಗಡೆಯಾಯಿತು. ಈ ಚಿತ್ರವು ಸರಾಸರಿ ಮತ್ತು ವಿಮರ್ಶಾತ್ಮಕ ಪ್ರತಿಕ್ರಿಯೆ ನೀಡಿತು.
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೦೭ ಕನ್ನಡಚಿತ್ರಗಳು
ಹಸಿರು ಕ್ರಾಂತಿ
ಐ ಆರ್ -೮ ಮತ್ತು ಫಿಲಿಫೈನ್ಸ್
೧೯೬೦ ರಲ್ಲಿ ಫಿಲಿಫೈನ್ಸ್ ಗಣರಾಜ್ಯದ ಸರ್ಕಾರವು ಫೋರ್ಡ್ ಮತ್ತು ರೊಕೆಫಿಲ್ಲರ್ ಫೌ೦ಡೆಶನ್ ನೊಂದಿಗೆ ಐ ಆರ್ ಆರ್ ಐ (ಇ೦ಟರ್ ನ್ಯಾಷನಲ್ ರೈಸ್ ರಿಸರ್ಚ್ ಇನ್ಸ್ ಟಿಟ್ಯೂಟ್ ) ಸ್ಥಾಪಿಸಿತು. ಈ ಸ೦ದರ್ಬದಲ್ಲಿ ಹೊಸದಾದ೦ತಹ ತಯಾರಿಮಾಡುವ ತಳಿ ಬೇಕಾಯಿತು, ಅದೇ ಐ ಆರ್-೮.ಐ ಆರ್ -೮ ನ್ನು ಬೆಳೆಯಲು ರಾಸಾಯನಿಕ ಗೊಬ್ಬರಗಳು, ಹಾಗೂ ಔಷದಿಗಳನ್ನು ಬಳಸಲಾಯಿತು.ಅದರಿ೦ದ ಈ ತಳಿಯ ಅಕ್ಕಿಯ ಬೆಳವಣಿಗೆ ಇನ್ನಷ್ಟು ಜಾಸ್ತಿಯಾಯಿತು.ಫಿಲಿಫೈನ್ಸ್ ನ ವಾರ್ಷಿಕ ಅಕ್ಕಿಯ ಬೆಳವಣಿಗೆ ೩.೭ ನಿ೦ದ ೭.೭ ಮಿಲಿಯ್ನ್ ಟನ್ ವರೆಗೆ ಹೆಚ್ಚಾಯಿತು,ಅದು ಕೇವಲ ಎರಡು ದಶಕಗಳಲ್ಲಿ,ಐ ಆರ್ -೮ ಅಕ್ಕಿಯ ತಳಿಯು ಫಿಲಿಫೈನ್ಸ್ ದೇಶವನ್ನು ಅಕ್ಕಿಯನ್ನು ಬೆಳೆಯುವ ರಾಯಭಾರಿಯನ್ನಾಗಿ ಮಾಡುವಲ್ಲಿ ಸಹಕಾರಿಯಾಯಿತು.೨೦ ನೇ ಶತಮಾನದಲ್ಲಿ ಯಶಸ್ವಿಯಾಗಿ ಅಕ್ಕಿಯನ್ನು ಬೆಳೆಯುವ ರಾಷ್ಟವಾಗಿ ಹೊರಹೊಮ್ಮಿತು.